Adinekoek ordu mugen menpe jarraituko dute Hego Euskal Herrian - Uribe kosta - Hiruka.eus\nAdinekoek ordu mugen menpe jarraituko dute Hego Euskal Herrian\nArgia 2020-05-25 20:19\nHego Euskal Herrian maiatzaren 25etik aurrera ordutegi-tarterik ez da egongo kalera ateratzeko eta 15 lagunetik beherako taldeak elkartu ahal izango dira etxebizitzetan, baina adinekoek eta arrisku-taldeek ordutegien menpe jarraituko dute. Lurraldeen artean ezingo da mugitu, lanerako, osasun arrazoiengatik edo senideak bisitatzeko ez bada. Zahar etxeetan berriz ere bisitak zabalduko dira. Horrez gain, tabernak eta elkarte gastronomikoak aforoa murriztuta erabili ahal izango dira eta museoak eta zinemak ere zabalduko dituzte. Ekainaren 7 arte iraungo du fase honek, eta Espainiako Gobernuak ezarri ditu arau orokorrak, eta autonomia erkidegoen esku utzi ditu hainbat zehaztapen.\nKalean egoteko ordu mugarik ez dute izango 70 urtez beherako biztanleek. Aldiz, hortik gorakoek 10:00-12:00etara eta 19:00-20:00etara irten ahalko dute etxetik. Gehienez ere 15 laguneko taldeak elkartu ahalko dira bai etxebizitzetan eta baita "lokal pribatuetan edo jendearentzat irekita dauden guneetan", babeserako distantziak errespetatuz betiere.\nEAEn hogei lagun arteko taldeek mendi ibilaldiak egin ahalko dituzte eta "turismo aktiboko eta naturako jarduerak" berriz martxan jarriko dira.\nBisitak baimenduta daude adinekoen egoitzetan, baina...\nEspainiako Gobernuak zehaztu du COVID-19 kasuak dauden edo egoiliarrak berrogeialdian dauden zahar etxeetara ezingo dela bisitarik egin. Eusko Jaurlaritzaren maiatzaren 24ko dekretuak dio: "Berriro bisita egin ahal izango zaie tutoretzapeko etxebizitzetan, desgaitasuna duten pertsonentzako egoitza-zentroetan eta adinekoentzako egoitza-zentroetan bizi diren pertsonei, eta egoiliarrek ibilaldiak egin ahal izango dituzte".\nZinema, antzoki eta antzeko kultur aretoak zabaldu ahal izango dira, baldintzekin: eserlekuak aurrez erreserbatu beharko dira eta gehienez aforoaren herena erabili ahal izango da. Areto itxietako emanaldietan gehienez 50 pertsonako publikoa onartuko da, beti ere aforoaren herenak baimentzen badu. Aire librean eginikoetan 400 pertsona arteko publikoa onartuko da, segurtasun distantziak zainduz.\nLiburutegiek ateak zabaldu ahal izango dituzte, aforoaren herena erabiliz. Baita museoek ere.\nOstalaritzako establezimenduak eta zerbitzuak, jatetxeak, txokoak eta lokalean kontsumitzeko elkarteak jendearentzat ireki ahal izango dira, eta Jaurlaritzak zehaztu du aforoaren %50 erabili ahal izango dela. Espainiako Gobernuaren arauaren arabera, beti eserita kontsumitu beharko da, jendeak ezingo du zutik elkarrekin egon. Diskotekak eta gaueko aisialdiko tabernak ezingo dira jendearentzat ireki.\nIgerilekuak eta hondartzak zabalik\nBai igerileku itxiek zein irekiek ateak zabaldu ahal izango dituzte, erabiltzaileen artean 2 metroko distantzia zaintzeko moduko aforoak ezarriz, gehienez ere %30ekoa. Igerilekua erabiltzeko herritarrek aurrez hartu beharko dute hitzordua.\nSaltoki handien eta merkealdien itzulera\nEspainiako Gobernuak neurri guztietako saltokiak berriz zabaltzeko baimena eman du (orain arte 400 metro koadrotik beherakoek zuten aukera). Saltokien aforoaren %40 erabili ahal izango da. Merkatal zentroetan, jendeak ezingo da geldirik egon denda atarietako guneetan.\nHil osteko agurrak 25 pertsonara mugatuta\nBeilategietan gehienez 25 pertsona elkartu ahalko dira aire librekoa bada, eta 15 espazio itxia bada. Enterratzeko unean eta aurreko agurrean 25 pertsona elkartu ahalko dira. Elizek aforoaren %50 erabili ahalko dute.


Goierrikoa - Ahotsak.eus\nUrolaldeko hizkerarekin batera Sartaldeko azpieuskalkia osatzen du Goierrikoak, baina Urolaldekoan sakonagoa da mendebaleko euskararen eragina. Nortasun beteko hizkera da Goierrikoa, batasun handikoa, nahiz eta gorabeherak badiren mendebaletik ekialdera, hau da, Segura, Zegama eta Legazpitik Zaldibia edo Legorretara. Ataungoa ere berezia da, ziurrenik, bakarti samar eta Nafarroako mugan dagoelako. Abaltzisketak eta Ikaztegietak Tolosaldearekin lotura egiten dute, eta Urretxuk eta Zumarragak, berriz, Goierri eta Urolaldearen artekoa.\nHizkeraren ezaugarriak (Goierrikoa)\nBokal luzeak gorde dira.\nMugatzailearen asimilazioa: etxen, burun...\nUrolaldean ez bezala, gaztelaniako -idu partizipioak ez dira -iu egiten.\nNondik kasuko -ti eta -tik, eta zergatik kasuko -gati eta -gatik atzizkiez gain, -tio eta -gatio formak erabiltzen dira.\nNor-nori eta nor-nori-nork saileko adizkiek batzutan ez dute komunztadurarik egiten objektu pluralarekin: hasi zaio umei hortzak atatzen.\nEdun aditzaren nor-nork saileko adizkietan do 'du', zon 'zuen' eta non 'nuen' agertzen dira.\nEgon aditzaren adizki trinkoetan zare 'zaude', gare 'gaude', zarete 'zaudete', zenden/zeren 'zeuden' tankerako adizkiak erabiltzen dira.\nGoierriko mendebalean, -endako atizkia erabiltzen da destinatiboan: gorputzendako, zeiñendako...\nLexikoa: indaba 'babarrun', orri 'hosto', pits 'apar' sobrare 'antza denez', zesuma...\nAldaerak: beiz 'berriz', ebai 'ebaki', ebi 'euri', elbi 'euli', erabai 'erabaki', kipula 'tipula', urduun 'orduan'...\nFlexiones verbales de uso actual en Legazpi\nGipuzkoako hegoaldeko euskara. Brinkolan jasotako lexikoa eta etnografia gaiak\nAzpiazu Ugalde, Aitor\nHizkuntza aldakortasuna Zaldibiako euskaran: ikuspegi soziolinguistikoa


Iñaki Beobide, euskalgintzaren jostuna — Eibar.ORG | Eibarko peoria\nHemen zaude: Hasiera / Blogak / Amatiño / Iñaki Beobide, euskalgintzaren jostuna\nIñaki Beobide, euskalgintzaren jostuna\nAmatiño 2011/12/05 00:05\nIñaki Beobide dugu aurtengo Argizaiola Saria. Ondo merezitako saria. Iñaki dugu segurutik 1960, 1970 eta 1980ko hamarkadetan euskalgintzak izan zuen ekoizlerik garrantzitsuena. Edozein ekintzak behar ditu ideia, teknologia eta dirua, baina hiru horiek ez dira inoiz aski, hiruak elkarrekin oratuko dituen ekoizlearen jostorratzik ez baldin bada.\nBerrogeigarren hamarkadan jaiook euskalgintzan muturra sartzen hasi ginenean Iñaki Beobiderekin egin genuen topo, ezin bestean. Denean zegoen, beti zegoen, denontzat zegoen. Ez eskaparate erdian baina bai, ostera, bastidore artean. Antzerkigintzan eta diskogintzan lehenik, irrati-telebistan gero.\nBeti laguntzeko gertu, beti hainbat aukerak eskaintzeko prest, sekula bekozko ilunik jarri gabe. Eta ez, horratik, haserretzen denean esne txarrik ez duelako, ekoizle ona denak lehen eta behingoz pazientzia handia behar duelako baino. Pazientzia handia, beti ere ideiarik onenen jabe omen diren artistekin; pazientzia hotza, beti ere tramankuluak jainkotzen dituzten teknikariekin; eta pazientzia eraginkorra, beti ere etekinen bat itxaro duten dirujartzaileekin.\nZein ote ekoizlerik baliotsuena? Ba… artistak elefante zuria eskatu arren, astoaz ere konpondu daitekeela sinestarazten diona; teknikariak astoak artikulatua izan behar duela esan arren, kartoizkoak ere balio dezakeela frogatzen diona; eta diruzainak asto zaharrarekin iraun nahi arren, luzera berria merkeagoa aterako zaiola erakusten diona. Eta Iñaki Beobidek ondotxo jakin izan du beti interes kontrajarrien arteko trafiko zail hori bideratzen.\nAskoz ere zailagoa da, ordea, Iñaki lanean ari zela ateratako argazkirik aurkitzea, nahiz erlojuari begiratu gabe lan ikaragarri asko egindako gizona izan. Are gehiago, 1960, 1970 eta 1980 hamarkadetako euskalgintza bestelakoa litzateke baldin Iñaki Beobide, isilik-misilik, ekoizpen-lanetan izan ez bagenu.\nTeoria gutxi, ekintza ugari\nIñaki Beobibe, Imanol Olaizola eta Iñaki Irigoien, 1975eko Durangoko Liburu Azokan\nETBren lehen arloburu-taldea Alemanian (1982). Eskuinetik ezkerrera, Iñaki Beobide (ekoizpena), David Barbero (albisteak), Juan Carlos Loroño (teknika) eta Jota Jota Cuadrado (aurkezpena). Erdian, alemaniera-gaztelania itzulpen-lana egiten zigun kolonbiarra


Geure Sport aldizkari digitalaren 8. alea | EHK\nby ehkirola eus | 2020/05/04\nGeure Sport herri kirol aldizkariaren edizio digitalaren zortzigarren alea irakurgai dago\nAtera berri den ale honetan, Emakumeen Banakako Aizkolari Txapelketan bigarren geratu zen Nerea Sorondorekin solasaldia irakurtzeko aukera eskeini digute.\nEmakumeen Urrezko Banakako Aizkolari Txapelketan lau aizkolari aritu ziren lehian: Nerea Sorondo beratarra, Itxaso Onsalo aresoarra, Maika Ariztegi iturendarra eta Irati Astondoa bizkaitarra.\nLigaxkako jardunaldiak jokatu eta gero hoietatik hiruk eskuratu zuten finalerako txartela: Nerea Sorondo, Irati Astondoa eta Maika Ariztegi, hain zuzen.\nFinalaren egunean, lehia estuaren ondoren, Irati Astondoa zeanuritarrak jantzi zuen txapela, 6 minutu eta 32 segunduko denboran bere lanak amaituta. Nerea Sorondok, aldiz, 6:38ko denbora egin zuen. Hirugarren postuan Maika Aristegi, 8 minutu zehatz izanik bere denbora.\nAurreko urteetako emaitzei erreparatuta, Nerea Sorondo zen aurtengo Emakumeen Urrezko Aizkolarien Txapelketa irabazteko faboritoa, baina nafarra bigarren postuan geratu zen Azpeitiko Izarraitzen jokatutako finalean, nahiz eta oso gertu izan zuen txapela jantzi zuen Irati Astondoa.\nElkarrizketan, txapeldunordeak aitortzen du irabazteko itxaropen osoarekin joan zela finalera, baina lehiakideen artean diferentzia gutxi egonda edozeinek jantzi zezakeela txapela. Finalean zeuden hiruak daude txapela lortuta, eta hori ez da kasualitatea.\nFinala hasi eta konturatzerako, Irati Astondoa ihes eginda zeukan, eta geroago apur bat errekuperatu bazen ere, dagoeneko beranduegi zen eta ezin izan zuen garaipena eskuratu. Hasierako motelaldi honen arrazoia urduritasuna izan zitekeela aipatzen du, eta horri egozten dio garaipena lortu ez izanaren errua, haien artean tarteak hain txikiak direnean akats bat nahikoa baita aukerarik gabe gelditzeko.\nEmakumeen aizkora aztertzeko parada ere izan du beratarrak, eta egungo egoerari buruz ikuspegi baikorra dauka, kalitateari dagokionez maila onean daudela uste du, arazoa kopuruan dagoela azpimarratuz, oso justu baitaude eta norbaitek huts egiten baldin badu, ez dago txapelketarik.\nEtorkizunari begira, hurrengo erronka uztaileko Euskal Herriko Txapelketa zen baina atzeratuko dela uste du, egutegia berrosatu arte egoera ez delako argituko. Santo Tomas egunean Donostian jokatzen den Urrezko Kopa ere garrantzitsua da beretzat, ordurako gauzak normalduta egotea espero duelarik.\nAzkenik, pandemiak astindutako egun hauetan nahiko ondo moldatzen dela komentatzen du, goizetan lan egin eta gainerantzean etxean ariketa fisikoak egiteko nola edo hala moldatzen delarik.\nGeuresport aldizkariaren edizio digitalaren 8.alea irakurtzeko sakatu HEMEN


Narbal - Wikipedia, entziklopedia askea.\n(«Monodon» orritik birbideratua)\nNarbala (Monodon monoceros) Monodontidae familiako zetazeoa da, Artiko eta Atlantiko ozeanoetako itsasoetan bizi dena. Monodon generoko espezie bakarra da, eta belugarekin batera monodontidae bakarrak.\nGeneroa Monodon (en)\nEspeziea Monodon monoceros\n80 kg (pisua jaiotzean)\nArrek letagin kiribildu eta luzea dute, bi metrokoa eta hamar kilogramokoa izan daitekeena. Adituek zentzumen-errezeptore bat dela uste dute. Nahiz eta ezpainetatik ateratzen zaien letagina izan, adarra dirudi. Horregatik esaten diote, itsasoko adarbakarra.\nItsas ugaztun haragijaleak dira. Dieta murritza dute eta neguan elikatzen dira, batez ere. Bakailua, txibiak eta fletana dira bere dietaren oinarria. Horiek harrapatzeko uretan murgiltzen dira; oso urpekari onak dira.\nBibiparoak dira. Emeak 15,3 hilabetez izaten dira kumedun. Aldiro, kume bakarra jaio ohi da, gutxi batzuetan bizkiak ere jaio arren.\nEspezieak: Monodon monoceros\nAzken aldaketa 27 abuztua 2020(e)an, 20:53(e)tan


Nafarroako Museoa Iruñeko gune historikoan aurkitzen da, Miserikordiako Gure Andre Mariaren ospitale errenazentista zaharrean; eraikina osorik birgaitu zen, eta, geroztik, Foru Komunitateko ondarea eta kulturaren historia publikoari oro har gerturatzeko helburua du.\nBertan erakusten diren piezek Nafarroako ondare aberatsa eta berezia osatzen dute. Bildumak, Historiaurretik XXI. mendera bitarteko garaiak hartzen ditu.\nNazioartean ere garrantzia duten ondasun hauek aurkitzen dira: Madeleinealdiko mapa (Abauntz), Leireko kutxatila hispaniar-musulmana, klaustroko kapitel erromanikoak (Iruñeko antzinako katedrala), Nafarroako horma-pintura gotikoaren bilduma eta San Adriango Markesaren erretratua, Goyak egina.\nEra berean, kultur programa zabala eskaintzen du aldi baterako erakusketa-aretoetan, ekitaldi-aretoan, tailer didaktikoetan, e.a. Liburutegi-mediateka espezializatua du eta Nafarroako Artista Garaikideen Dokumentu Funtsa.\nNafarroako Museoari buruzko informazio gehiago:\nSarrera, ordutegiak eta tarifak


Egiako tunelean auzoko argazki zaharren erakusketa dago : Irutxuloko Hitza\nEgiako tunelean auzoko argazki zaharren erakusketa dago\nHerritarrek gaur goizean argazkiei begiratzeko tartea hartu dute. (Argazkia: Mikel Elkoroberezibar Beloki)\nGordegia Egiako artxibategi grafikoak auzoko argazki zaharrez osaturiko erakusketa bat jarri du Egiako tunelean, eta dagoeneko pertsona askok egin dute geldiune bat tuneleko joan-etorrian, argazkiei begiratu eta informazioa irakurtzeko. Denetarikoak dira argazkiak: auzo paisaia, jaiak, segizioak, lantokiak… Denak XX. mendekoak dira.\nArgazki bakoitzaren informazioa irakurgai dago QR kode batekin www.gordegia.eus webgunera lotuta, irudi horren fitxa, bilduma edo antzeko irudiak ikusteko aukerarekin. Gainera, Tabakalera aldeko sarreran bizilagunei argazkiak bidaltzeko gonbidapena luzatu die Gordegiak, “guztion artean auzoko historia konta dezagun”.


Paragrafo bat baino gehiago badago hautatuta, paragrafo horien guztien koska handituko da. Gelaxkako edukiak Formatua - Gelaxka - Lerrokatzea aukerako uneko balioari egiten dio kasu.\nSakatu Handitu koska ikonoa ⌘Ctrl teklari sakatuta eusten diozun bitartean, hautatutako paragrafoaren koska tabuladore-eten lehenetsiaren arabera mugitzeko. Balio hori LibreOffice Writer - Orokorra atalean, 'Aukerak' elkarrizketa-koadroan, ezarri da.\nKantitatean handitutako koska ⌘keyCtrl tekla erabilita


zetazko Bonnet hornitzaileak eta fabrika - Txinako zetazko Bonnet fabrikatzaileak\nLogotipo pertsonalizatua Soft Bonnet Silk Sleeping Cap alde bikoitzeko boneta\nZetazko txanoaren aldea • Alde bikoitzeko %100 morezko zeta: zetazko gaueko txano hau 6A graduko %100 morezko zetaz egina dago. Leuna, leuna, arina eta transpiragarria da, zure ile eta azalerako ezin hobea da. 16 mm, 19 mm, 22 mm, 25 mm ditugu. • Oso egokia zure ilearentzat: frizz eta ilearen higadura murrizten ditu gauez. Gainera, oso egokia da ilea fresko mantentzeko aurpegia garbitu, azala zaintzen, makillatzen eta etxea garbitzen duzunean. ValentineR-n andreentzako opari aukera aproposa...\nHandizkako pertsonalizatua 19mm, 22mm, 25mm100% zetazko Bonnet\nHandizkako Logotipo pertsonalizatua Geruza bikoitzeko Zeta Diseinatzailea Night Cap Bonnet\nZetazko txanoaren aldea Giza gorputzak gaueko txanoa lo egiteko janzten duenean, gaueko txanoaren estalkiaren ondorioz, buruko bero-galera murriztu dezake (giza gorputzaren beroaren hiru laurdenak iletik isurtzen dira), mantendu larruazaleko tenperatura, eta utzi buruko odol-hodiak erlaxazio-egoeran. Odola jariatzeak zeresana izan dezake loa sustatzeko. Tenperatura nahiko egonkorra denez, hotzak eragindako hotzak eraginkortasunez saihestu ditzake...\nMaterial organikoa kalitate goreneko zetazko gaueko txanoa\nZetazko ile-estaldura honek zinta luzeak ditu atzealdean banda elastikoarekin eta diseinu laua aurrealdean. 16 mm, 19 mm, 22 mm-ko pisuko % 100 Grado 6A mulberry zeta ederrez egina dago, zure ileari gaueko kalteen aurkako luxuzko babesa emateko. Ilearen hezetasun eta distira naturala mantentzen du, lo egiten duzun bitartean haustura gutxiago. Ilea galtzea saihesten du eta berriro hazten laguntzen du. Orrazkera fresko mantentzen du eta esnatzen da frizz/oheko bururik gabe. ● Estiloa: zetazko gaueko txano klasikoa zintekin. E...\nDiseinu pertsonalizatua % 100 morezko zetazko txano leuna\nFabrika handizkako geruza bikoitzeko zetazko ile-txapel pertsonalizatua\nZetazko burko-zorroaren aldea ● √% 100 ZETAKO MULBERRY BI ALDEetan: zetazko gaueko txano hau 6A mailaz egina dago, %100 morezko zetaz, leuna, leuna, arina, transpiragarria, bikaina zure ilearentzat eta azalarentzat. 16 mm, 19 mm ditugu, 22 mm, 25 mm. ● √ZURE ILEARENTZAT ONA: nahastea eta ilearen urradura murrizten ditu gauez lo egitean. Gainera, zure ile-estiloa itxura freskoa mantentzeko ezin hobea da aurpegia garbitzean, larruazala zaintzen, makillatzen eta etxea garbitzen duzunean. Valentine, Chris...\nMoq baxuko fabrika zuzenean zetazko mulberry boneta leuna\nSalmenta beroa kolore pertsonalizatua fabrika zuzenean prezioa zetazko buru txanoa\nDiseinu berria Zetazko boneta arrosa trinkoa\nMaterial organikoa salmenta berria kalitate oneko zetazko boneta zilar kolorekoa\nEtorri berria zetazko kolore pertsonalizatua leun ile-txapela\nLuxuzko kalitate oneko zetazko lotarako txanoa ile kizkurrentzako


Ekintzaz betetako udazkena Etxepare Euskal Institutuan | Etxepare Euskal Institutua\nEkintzaz betetako udazkena Etxepare Euskal Institutuan\nIkasturtea intentsitate handiz hasi du Etxepare Euskal Institutuak. Euskara eta euskal kultura nazioartean zabaltzeko eta merkaturatzeko dituen sareak erabiliz, nazioarteko azoka eta jaialdietan izango da Institutua udazken honetan, bere lana munduan zehar erakusteko asmoz; baita foro horietara kultur arlo ezberdinetako hamaika euskal artista, enpresa eta proposamen joan daitezen bideak eskaini ere. Horrez gain, Institutuak nazioarteko hainbat unibertsitaterekin elkarlanean sustatutako hainbat ekimen berriz ere jarriko dira martxan ikasturte berriari begira.\nEuskal arte disziplinak, nazioarteko hamaika ekimenetan\nLiteraturari dagokionez, nazioarteko puntako jaialdi eta azoketan izan eta izango dira euskal idazleak. Irailaren 5etik 8ra bitartean egin zen Hay Festival Queretaro jaialdian Leire Bilbao idazlea izan zen, eta bi ekintzatan hartu zuen parte. Irailaren 13-15 bitartean Bruselako Fête de la BD komiki azokan, ostera, Asisko Urmeneta marrazkilaria izan da tailer batzuk eskaintzen. Etorkizunera begira, alde batetik, EUNICek Bruselan antolatzen duen Transpoesie jaialdian Luis Garde poeta izango da, irailaren 26an. Halaber, Poloniako Wroclaw Short Story Festival narrazio motzen jaialdian, Ana Malagón idazleak hartuko du parte urri hasieran. Amerikara salto eginez, batetik, Anjel Lertxundi idazlea izango da Miami Book Fair azoka entzutetsuan eta, bestetik, Eider Rodriguez idazle eta itzultzailea, Mexikoko FIL Guadalajara azokan. Amaitzeko, Institutuak Eskozian urtean zehar antolatu duen Scotland Goes Basque proiektu kulturalaren baitan, urriaren 17an, Europa Transit egitasmoaren Pafos – Mugaminak dokumentala eskaini eta bertan agertzen den Amets Arzallus bertsolaria gonbidatu dute bertso-saioa eskaintzera.\nEuskal zinema eta ikus-entzunezkoak ere protagonista izango dira nazioarteko hainbat forotan. Irailean zehar, Uruguaiko Zinematekan euskal zinema ziklo bat izan da; eta Txileko Viña del Mar hiriko Zinema Jaialdian Fermin Muguruzaren Black is Beltza filma eskaini dute. Ostera, iraila bukaeran euskal zinemak Londresera egingo du bisita; London Spanish Film Festival jaialdian, azken urteetan bezala, Euskal Leihoa izeneko sail bat antolatuko baita. Urrian, bestalde, telebistaren eta eduki digitalen txanda izango da Cannesko MIPCOM azokan. Azkenik, azaroan zehar, Dantza filmak bira egingo du Argentinako Euskal Etxeetatik, Telmo Esnal eta Gari Otamendiren bisitarekin; New Yorken beste euskal zinema ziklo bat antolatuko da; eta, azaro amaieran, Mexiko Hiriko Animasivo jaialdian, Muguruzaren Black is Beltza eman eta Begoña Vicario animazio-filmen egilea gonbidatuko dute tailer bat ematera.\nEuskal musikak ere oihartzuna izango du munduko bazter ezberdinetan. Batetik, jada igarotako Japoniako Kanazawa Jazz Street jaialdian, Laboa Jazz izeneko emanaldia eskaini zuen Iñaki Salvador musikariak bere jazz bandarekin irailaren 14 eta 16an; eta Kataluniako Vic herrian egiten den Mercat de Música Viva de Vic azokan, halaber, Lumi taldea izan zen emanaldia eskaintzeko hautatua. Egunotan, Bartzelonako EH Sona jaialdia ari da gertatzen: irailaren 21an hasi zen Egurra eta Kitto taldearekin, eta bi hilabete luzez euskal talde ezberdinek kataluniar hiriburuko aretoak beteko dituzte. Ostera, urri amaieran, Womex folk musika jaialdia egingo da Finlandiako Tampere hirian, eta bertara Korrontzi taldea joango da; eta, azaroan Sevillan egingo den Monkey Week jaialdian, Amorante euskal musikaria izango da. Azkenik, Scotland Goes Basque egitasmoaren baitan egingo den Europa Transit zikloaren parte gisa, Mursego artista gonbidatuko dute urriaren 20an Glasgow hirira; Sarajevo – Erresilientzia Soinuak izeneko dokumentalean agertzen dela aprobetxatuz, musika-emanaldia eskaintzera.\nAmaitzeko, arte eszenikoen eta performatiboen alorretan, gertakari batzuk aipatzekoak dira. Batetik, urtero irailean egiten den Fira Tàrrega azokan, Hortzmuga eta LaRutan konpainiak eta Itsaso Iribarren eta German de la Riva artistak izan ziren euren emanaldiak eskaintzen. Arte performatiboen alorrean, azkenik, Scotland Goes Basque egitasmoaren barruan udazkenean egingo den Europa Transit ziklora, Plovdiv – Kaleko Dantzariak dokumentalean agertzen den Sra Polaroiska bikotea gonbidatu dute urriaren 11 eta 12an, eta dokumentala aurkeztu ez ezik, Lur Away izeneko performancea eskainiko dute.\nEuskararen eta euskal kulturaren sustapena unibertsitateetan\nBatetik, Institutuak munduan zehar kudeatzen dituen unibertsitateetako 35 irakurletzak martxan jarri dira beste ikasturte batez. Irakurleek, kasu gehienetan, euskara eta euskal kultur eskolak eskaintzeaz gain, hainbat kultur ekintza antolatzen dituzte ikasturtean zehar, ikasleek euskal kultura bertatik bertara bizi dezaten; eta horietatik batzuk jada hasi dira udazkeneko ekintza horiek prestatzen.\nAtzerriko zentroetan irakurle izateko asmoa duten horientzat zuzendutako ikastaro bat antolatzen du baita ere Institutuak, UPV/EHUrekin elkarlanean: Atzerriko unibertsitateetan eta goi-mailako zentroetan euskara irakasteko prestakuntza ikastaroa. Udazkenero egin ohi da eta, aurtengoak, Gasteizen egingo denak, jada zabalik du izena emateko epea, urriaren 1a bitarte.\nHalaber, Etxepare Euskal Institutuak zortzi katedra ditu abian nazioarteko izen handiko unibertsitateetan. Horietako hiruk, udazkenean zehar jorratuko dituzte euren egitarauak: New Yorkeko CUNY Unibertsitateko Bernardo Atxaga Katedrak, Massachusetts-Amherst Unibertsitateko William Douglas Katedrak eta Nevada-Renoko Unibertsitateko Jon Bilbao Katedrak, hain zuzen. Aurten, gainera, bederatzigarren katedra bat martxan jarriko du Etxepare Euskal Institutuak, Argentinako CONICET (Consejo Nacional de Investigaciones Científicas y Técnicas) erakundearekin duen hitzarmenari esker. Katedra horren izena Amale Artetxe izango da, eta urriaren 31n egingo da inaugurazioa.


Zer berri? :: 'Carlos Garaikoetxe, lider bat lehendakari', Elixabete Garmendiaren liburua - leihoa.info\nZer berri? :: ‘Carlos Garaikoetxe, lider bat lehendakari’, Elixabete Garmendiaren liburua\n2018 October 26, Friday adminKultura, Sarrera, Uncategorized\nFrancoren diktaduraren osteko lehen lehendakaria izan zen Carlos Garaikoetxea. Enpresa munduan eta Nafarroako ikastolen aldeko mugimenduan buru-belarri ibilia zen ordurako. Lehen legealdia gogorra bezain oparoa izan zela gogoan du Garaikoetxeak, dena hutsetik hasi behar zuen gobernuko buru izaki. Bigarren legealdia ezin izan zuen amaitu, ordea; EAJren baitan sortutako krisiagatik dimisioa aurkeztu zuen, eta EA alderdiko hautetsi eta presidente gisa jarraitu zuen politikagintzan.\nBere ibilbideaz luze bezain zabal aritu da solasean Garaikoetxearekin Elixabete Garmendia Lasa kazetaria. Politikari gisa emandako urteez gain, bere senide, zaletasun eta kezkei buruz ere galdetu dio. Solasaldi horien emaitza da elkarrizketa liburu hau: Carlos Garaikoetxea. Lider bat lehendakari.\nLehendakaria gertutik ezagututako zortzi lagunen hitzekin osatu du elkarrizketa: Mirentxu Purroy eta Charo Zarzalejos kazetariak, Pedro Miguel Etxenike fisikari eta lehen Jaurlaritzako Kultura sailburua, Ignacio del Burgo, Patxi Zabaleta eta Koldo Amezketa politikariak, Mari Carmen Garmendia ekonomilaria eta lehen Jaurlaritzako Hezkuntza sailburua, eta Maritxu Uria, Imanol Murua Zarauzko alkate eta Gipuzkoako diputatu nagusi izandakoaren emaztea. Horiek guztiek esandakoekin jaso du Garmendia Lasa kazetariak Carlos Garaikoetxearen lekukotza.\nEgilea Elixabete Garmendia Lasa\nZenbatekoa 16,50 € (liburua), 9,45 € (epub)\nOrri kopurua 216\nHalloween ospakizuna antolatu dute Txorierri auzoan\nMaiatzaren Lehenean mobilizazioa indartzeko apustua berretsi egingo du LABek, aldaketa helburu


Irekia Eusko Jaurlaritza - Gobierno Vasco :: Aurrekontuak eta generoan Eusko Jaurlaritzak duen esperientzia azaltzera gonbidatu dute Emakundek Turinera\nAurrekontuak eta generoan Eusko Jaurlaritzak…\nIzaskun Landaida buru duen Emakundeko ordezkaritza bat Turinen (Italia) dago egunotan (irailaren 10etik 12ra) generoa kontuan duten aurrekontuei buruzko mundu mailako mintegian parte hartzen. Gai honetan duen ibilbideagatik gonbidatu dute Emakunde Nazio Batuek, Lanaren Nazioarteko Erakundeak eta Europako Batzordeak.. Munduko gobernu ezberdinen ministerio eta sailetako plan eta aurrekontuetan berdintasuna txertatzeko bultzatu diren esperientzia trukatzea da mintegiaren helburua, emakumeen egoera hobetu eta administrazioa beraren eraginkortasuna hobetzeko asmoarekin.\nTestuinguru honetan, Izaskun Landaidak “Genero ikuspegia Euskal Herriko aurrekontuetan” izenburuko ponentzia aurkeztu du. Landaidak 1999tik gaur arte Emakundek eta beste erakunde publikoek alor honetan egindako lana azaldu du: gauzatu diren esperientziak, erabili diren metodologia eta tresnak, gauzatu diren lorpenak eta oraindik lortu ez diren helburuak baita ere. Beste gai batzuen artean, Landaidak Ogasun sailak, beste sailen laguntzarekin, urtero egiten duen txostenaren berri eman du, zeinetan EAEko aurrekontu orokorren genero eragina aztertzen den.\nZuzendariak azaldutakoaren arabera, “urte hauetako esperientzia ikusita, esan dezakegu eman diren aurrerapausuak honako faktoreek eragin dutela: legeak agintzen dituen obligazioak egotea; emakume talde, talde feminista, eta beste talde sozial, politiko eta erakunde mailakoek egindako eskaera esplizitua; eta inplikaturik dagoen langileria politiko eta teknikoa izatea sail ezberdinetan.\n“Legegintzaldi honetan dugun helburua da Ogasun eta Finantza sailarekin batera anbizio handiko proiektu integral bat garatzea, genero ikuspegia aurrekontuak lantzeko dauden fase guztietan kontuan izateko, zeinetan gobernuko sail guztiek parte hartzen duten”, esan du Landaidak.\nMintegian Emakundek izan duen parte hartzea Nazio Batuekin eta nazioarteko mailan berdintasunean lan egiten duten beste erakunde batzuekin batera duen kolaborazio lanaren testuinguruan kokatzen da. Mintegi honetan parte hartzeko, bestetik, Emakundek Eusko Jaurlaritzako Kanpo Harremanetarako Idazkaritzaren eta New Yorkeko Euskadiko ordezkaritzaren laguntza izan du, bertan baitago Nazio Batuen egoitza nagusia.


Notas de prensa archivo - Page 6 of 8 - EGK Notas de prensa archivo - Page 6 of 8 - EGK\nEGKren Agerraldia Gipuzkoako Batzar Nagusietan\nEuskadiko Gazteriaren Kontseiluak (EGK) enplegua "gazteon bizi proiekturako giltzarria" dela aldarrikatu du eta "egonkortasuna bermatu ezean gazteak etorkizun prekarioa eta ez-ziurra izango dugula".\n2016ko maiatzaren 11a\nEuskadiko Gazteriaren Kontseiluak (EGK) gazteriaren lidergo soziala bermatzeko eskatu du. “Asko hitz egiten da gazteon partehartzeari buruz, baina une iristen denean ez zaigu tokia uzten” aldarrikatu du Itsaso Andueza presidentak.\nMurgildu boluntario gazteek antolatutako udako ekintzetan!\nEuskadiko milaka gazte boluntariok 2016ko udako kanpaina antolatu dute. EAEko 69 taldek 120 udaleku eta opor-jarduera antolatu dituzte. Guztira, 10.000 plaza eskaintzen dituzte udaleku, auzolandegi, topaketa eta bestelako udako ekintzetan parte hartzeko\n2016ko martxoaren 12a\nEuskadiko Gazteriaren Kontseiluak (EGK) bere 35. Batzorde Orokorra ospatu du, non Itsaso Anduezak presidenta bezala jarrai dezan erabaki den. Horretaz gain Batzorde Iraunkorra berritu eta kide berriak onartu dira, besteak beste.\nEGK-k bere Berdintasun lantaldea martxan jarriko du astebete barru\n2016ko martxoaren 8a\nEuskadiko Gazteriaren Kontseiluko Berdintasun lan-arloaren lantalde berria aurkeztuko deialdia zabaltzen duen prentsa oharra\nAstialdi ikastaroak 2015-16\n2015ko uztailaren 21a\nAisialdi hezitzaileko euskal eskolek eta federazioek, Astialdi Foroaren barnean lan egiten dutenek, begiralea, zuzendaria edo animatzaile soziokulturala izateko 50 ikastaroko eskaintza aurkeztu dute aurten inoiz baino\nlehenago. Gaurtik aurrera eta iraila amaierararte kasu gehienetan, ikastaroetan izena emateko epea zabalik egongo da. Azken orduko presak ekiditeko orain denbora dago ikasturte berrirako planak antolatzen hasteko. Ez itxaron azken ordurarte eta eman izena Astialdiko Euskal Eskola batetan.\nGazteen kalitatezko enplegua sustatzeko 17 proposamen\n2015eko ekainaren 15a\nEuskadiko Gazteriaren Kontseiluak (EGK) gazteen kalitatezko enplegua sustatzeko 17 proposamen aurkeztu ditu gaur Gasteizen egindako prentsaurrekoan.\n2015eko maiatzaren 8a\nEuskadiko Gazteriaren Kontseiluak (EGK) ohar honen bitartez argi utzi nahi du 3+2 planaren aurka dagoela. Irakur ezazu zergatik!\nUdalekuetarako 10.000 plaza eskaintzen dituzte gazte boluntarioek\nEuskadiko boluntario gazteek osatzen dituzten astialdi kolektiboek udako kanpaina prestatu dute dagoeneko. Aldundiek eta beste instituzioek antolatzen dituzten udalekuen eskaintzaz gain, Euskadiko milaka gazte boluntariok ere, urtero bezala, udako kanpaina antolatu dute. Horrela, Araba, Bizkaia eta Gipuzkoako 80 taldek 123 udaleku eta opor-jarduera antolatu dituzte. Guztira, boluntarioz osaturiko elkarte horiek 10.000 plaza eskaintzen dituzte udaleku, auzolandegi, topaketa eta bestelako udako ekintzetan parte hartzeko.\nEGKren 34. Batzar Orokorra\nEuskadiko Gazteriaren Kontseiluak bere 34. Batzar Orokorra egin du Donostiako Gazte Gunean (CRAJ), parte-hartze handiarekin. Bilera hau urtero egiten da eta bi urtetik behin gertatzen den bezala, gazteekin lan egiten duten 60 euskal elkarte inguru biltzen duen plataformak bere Batzorde Iraunkorra berritu du\n<< Aurreko 1 … 4 5 6 7 8 Hurrengo >>


Mungiako udalak eraberritze-lanak egin ditu Ibaibide kalean - Deia\n352.000 euroko inbertsioa\nMungiako udalak eraberritze-lanak egin ditu Ibaibide kalean\ndeia.eus 07.02.2020 | 22:41\nBILBO. Mungiako udalak eraberritze-lanak egin ditu Ibaibide kalean auzokideen bizi-kalitatea hobetzeko. Obren inbertsioa 352.000 eurokoa da eta lau hilabetetan bukatu dira.\nLan honen helbururik nagusiena inguruko auzokideen beharrizanei erantzuna emotea izan da, oinezkoen segurtasuna eta iragatea hobetuz. Ager Izagirre, Mungiako alkatea, pozik agertu da egindako lanakaz. "Uriguneek gero eta irisgarritasun handiagoa izan behar dute, beti ere pertsonen ongizatean hausnarketa eginez", azpimarratu du.\nBerrurbanizazino proiektu honen arabera, Ibaibide kaleko espaloiak aldatu eta zabalagoak jarri dira. Zorua mistoa dan barri bategatik ordezkatu da, segurtasuna bermatuz.\nBidea estuagoa da, horrela, ez da auto-ilararik egongo. Horrezaz aparte, kalea bere osotasunean eraberritu da eta ez da aparkaleku kopururik murriztu. Jarritako aparkaleku barriak 'alderantzikatutako ziri' eran jarri dira; honek bere abantailak ditu, batez ere ibilgailuak galtzadara irteterako orduan. Lurpeko kanalizazino-lanak ere bideratu dira.\nIrisgarritasuna hobetzeko beste lan batzuk\nIbaibide kaleaz aparte, 2019an irisgarritasuna hobetzeko beste lan batzuk egingo dira, mungiarron ongizatea eta erosotasuna ahalbidetzeko. Horietako bat izango da Mungiberri eremuaren egokitzapen-lana, Landetxo eta Intxausti Eresgille kaleen arteko gunea, hain zuzen bere.\nOinezkoen mugimendua oztopatzen daben hiri-altzariak aldatu edo kentzeaz ganera, espaloietan hainbat aldaketa-lan egin beharra ekarriko dau.\nEra berean,oinezkoentzako pasaguneetako eta espaloietako irisgarritasunbaldintzak hobetu egingo dira eta zonaldea osatzen daben kaleen loturen alde egingo da. Obra honek 200.000€-ko aurrekontua dauka.


Kurrin-kurrun vitae - Librería papelería El Arruí\n-Ikasle zein irakasle, ibili naizen leku guztiek utzi didate beren arrastoa. Arrasto horietako batzuk hezur muinetan sartuta daramatzat, noiz isil noiz kurrinka, aldian aldiko aldartearen arabera. Beste batzuk axalagoak dira. Badira kontu barregarriak eta badira negargarriak ere, eta ez da beti erraza izaten batzuk eta besteak bereizten.\nEz dut inortxo ere leziatu nahi liburu honen bidez. Hezkuntza -oraingoa zein garai batekoa- kezka biziz bizi duen maisu baten aitorpena besterik ez da, funtsean, liburua.\nLiburu honetan aurkituko duzuna ez da, beraz, Mundua, nik neure diskursoaz eraiki dudan mundutxoa baizik. Eta, nire mundutxo horretan sartzen bazara, hor ezagutuko dituzu nire ametsak eta lainezak, damuak eta mamuak, merituak eta delituak, ikarak eta ostikadak... Curriculum seriorik ez, Kurrin-kurruna baizik-.


genre_facet:"EIMAk onetsitako materialak" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Ekipamendu eta instalazio termikoak (Modulua)" topic_facet:"Instalazioa eta mantenimendua (Lanbide Arloa)" topic_facet:"Instalazioak muntatzeko prozesuak (Modulua)"\nGeneroa / Forma: EIMAk onetsitako materialak Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Ekipamendu eta instalazio termikoak (Modulua) Proposatutako gaia: Instalazioa eta mantenimendua (Lanbide Arloa) Proposatutako gaia: Instalazioak muntatzeko prozesuak (Modulua)\nEkipamendu eta instalazio termikoak (Modulua) 1 Energi eraginkortasuna eta eguzki energia termikoa (Heziketa zikloa). Goi maila 1 Energia eta ura (Lanbide Arloa) 1 Fabrikazio Mekanikoa (Lanbide Arloa) Fabrikazio mekanikoko produkzioaren programazioa (Heziketa Zikloa). Goi maila 1 Fabrikazio-teknikak (Modulua) Gehiago ... 1 Instalazio termiko eta fluidodunen mantentzea (Heziketa zikloa). Goi maila Instalazioa eta mantenimendua (Lanbide Arloa) Instalazioak muntatzeko prozesuak (Modulua) 1 Instalazioen irudikapen grafikoa (Modulua) 1 Interpretazio grafikoa (Modulua) 1 Lanbide Heziketa 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Metal Eraikuntzen Irudikapena (Modulua) 1 Metal-eraikuntzak (Heziketa Zikloa). Goi maila 1 Soldadura eta galdaragintza (Heziketa Zikloa). Erdi maila Guztiak ikusi ... gutxiago ...


Arratia: Ekaina edo bagile (1): Gorpuzti, San Antonio eta errogatibeak: Juan Manuel Etxebarria: Urtaro 07\nEkaina edo bagile (1): Gorpuzti, San Antonio eta errogatibeak: Juan Manuel Etxebarria: Urtaro 07\nGorpuzti eguneko prozesioa Igorren\nHona hemen Juan Manuel Etxebarriari esker bere Euskal urtea ohituraz betea liburuaren beste atal bat. Oso osorik liburuan bertan aurkitu daiteke bere lana ekaina edo bagilari eskainia. Guk hona gora behera batzuk dakarguz. San Joan eta San Pedrori dagokiezanak hurrengo baten jarriko ditugu. Eskerrik asko Manu!\nMás artículos de la serie Urtaro clic aquí.\nHilabete honen 21ean, udako solstizioan sartzen gara, baina horrarteko egunak betetzeko kristautasunaz gero, Eleizeak jai handi eta ospetsu batzuk antolatu ebazan kultorako.\nASENTSIO, PENTEKOSTE, HIRUTASUN DEUNA ETA KORPUS.\nPazko eguna ardatz hartuta, Pazko aurrean egin eban bezala, Pazko ostean ere ospakizun handiak antolatu ebazan sasoi batean Eleiza Katolikoak eta egutegira joaz, aurrerago edo atzerako, maiatzaren azkenean edo eta ekainean ospatzen dira jaiok. Ospakizun aldakorrok sarerra honetan sartuko ditugu, gainetikoak euren egun berean gogoratuz, hurrengo sarrera baten.\nJai mugikor nagusienok lau dira, eta Eleizaren egutegi kronologikoan honela datoz: Asentsio; Pentekostes; Hirutasun Deuna eta Gorpuzti edo Korpus Kristi.\nJai nagusiok aprobetxatuz, gure herrietan hainbat Lehenengo Jaunartze eta ezkontza egiten izan da eta egiten da gaur ere.\nAsentsio eguna, Pazko egunetik berrogeigarrenera ospatzen da. Pazkoatik zazpigarren domekan. Gogoratu, garizumea ere Erramu egunetik berrogei egun aurrerago hasten dala. Berrogeiren kontua, aspalditik datorkigu. Exodoan berrogei urte emon ei ebezen Egiptotik gaurko Israelera joaten.\nPentekostes egunean Espiritu Santuaren etorrerea ospatzen du Eleizeak. Sinesmendunentzat jai garrantzitsua. Sinbolo mailan, su-argia eta uso zuria erabiltzen da. Latineko abesti eder batean jasotzen da ospakizun hau: “ Veni creator spiritus, mentes tuorum visita...”\nHirutasun Deuna, misterio bezala ezagutu dogu eta ezin daiteke ulertu sinesmen osoz izan ezik.\nGorpuzti edo Korpus Kristi eguna izan da beharbada lehen jaunartzea egiteko egunik egokiena, sinesmendunarentzat jaunartzean sinbolizatzen dalako Korpus Kristiren edukia.\nEgun honetan eleiz portikuetatik prozesinoak egiten ziran. Sasoi hau eguzkitsu eta beroa izaten danez, izerdi-kiratsa beste ezer baino gehigo igartzen da eta horregatik, prozesioak egin baino lehen, “korpuzbedarrak” botaten dira elezportikuan, gero zapaldukeran usain gozoa zabaltzeko eleiztarren artean.\nEkainean, natura haziz eta helduz dator. Garia buru, artoa artajorraren zain, frutalak loretik garaura bidean, animaliak ugaltzen, berba baten esanda, bizitza emonkortasunean.\nOso garrantzitsua da nekazarientzat hau garai hau eta horrexegaitik egoten dira eguraldiari begira. Baina batzuetan eguraldiak okertu egiten dira eta natura arriskuan jarri. Kristauaroa etorri zanean eguraldi arriskutsuen aurrean eleizarik harako errogatiba, bedeinkazio eta otoitzak egiteko ohitura zabaldu zan. Arratiako errogatibea Urkiolara San Antonio hurrengo zapatuan ospatzen da.\nURKIOLAKO ANTONIO DEUNA\nEkainaren 13an Paduako Antonio Deuna eta urtarrilaren 17an Antonio Abata Deuna.\nArratiako errogatibea Urkiolara 2012\nEkainaren erdirantz, 13an hain zuzen, Bizkaia aldean, Urkiolako erromeriak ospatzen dira. Santuario honek historia handia dauka. Antonio Deunak dira bertako patroi biak:\nBietan egiten dira jai handiak pertsona gaixo, osasuntsu zein animalia eta gainetikoak bedeinkatuz.\nUrtean zehar ere, errogatiba, gogojardun, bederatziurren, triduo, errosario, promesa-betetze eta abarrak egiteko ohitura egon da eta badago.\nNeguko Antonio Deuna baino ekainekoa egokiagoa da erromeria nagusia egiteko, eguraldiak laguntzen dauelako.\nBizkaia, Araba eta Gipuzkoatik joaten dira erromesak. Antzina, oinez, zalpurdiz, idi-buztarriz eta abar, gaur autoz ere bai oinezkoekin batera. Batzuk, osasun bila, beste batzuk senar edo emaztegai topetan, eta gehienak erromeria eguna ospatzera lagun zen senide artean. Kantu-kopla ugari ere atara dira jai konen inguruan. Hona hemen bat edo beste:\n“Aita San Antonio\n“Askok egiten deutso\negun batean joan\nUrkiola, paraje zoragarria da, pago eta urkiz betea. Batera begiratuz gero, Anboto, bestera Gorbeia, berba baten esanda lurreko paraisoa.\nGazteriak eta gainetikoetan ahal dauenak joakera handia izan du Urkiolara eta kilometro eta kilometroetako bideak egin arren danak pozik Urkiolako eleizkizun eta erromeriara, gero iluntzean barriro etxera bueltatzeko abemariak jo aurretik, jakina.\nErromeria honen helburuetariko bat santuari senargai edo emaztegaia eskatzea zan eta ez dakigu ba santuak ala bideetako kilometro eta abarrek ez ete eben laguntzen horretarako.\nBestera ere gertatzen zan baten baino gehiagotan. Ezkongai-harremanak apurtu ere egiten ziran eta orduan, galtzaileak bertsopaperetan kontatzen eban berari gertatutakoa eta Urkiolako erromerian edo eta antzerakoetan saldu bertsopaperok bengantza lez edo.\nSinesmen munduan garrantzia handia izan du Urkiolak eta kristau aurreko zein osteko sineskerak mito edo eta esaundetara ere heldu dira.\nUrkiolako paraje zoragarria aipatu dogu baina, zorionez, antzerako leku ugari dogu, dana mendi-baso, dana haran-ibar eta dena ibai-erreka dogun Euskal Herri honetan.\nEdertasun guzti honekin, ekainak aurrera egin ahala, udaldian sartzen gara, barri eta goienaren ardatzean.\nEtiquetas: arratia, errogatibea, igorre, ondarea patrimonio, recortes, urtaroa


Azoka Lagunak perretxiko bila - Tolosako Azoka\nAzoka Lagunak perretxiko bila\nAzoka Lagunen ikastaroetan inoiz izan dugun ekimenik parte-hartzaileenetakoa izan da pasa den asteburuan izan duguna: eta ez da gutxiagorako! Aranzadiko Mikologia Saileko kideekin Aralarreko basoetara irteera antolatu genuen, eta asko izan zineten interesa erakutsi zenutenak. Zoritxarrez plazak mugatuak ziren eta batzuk ezin izan zenuten hurbildu; beraz, zuek guztiontzat, gaurko artikulua!\nGauza bat argi geratu bazitzaigun ikastarora hurbildu ginen azoka lagunei, ondorengoa izan zen: perretxikoak eta onddoak gastronomikoki ematen diegun balioa baino askoz ere garrantzitsuagoak dira. Izan ere, ezinbestekoak dira ekosistemarentzat; zer esanik ez, ingurunea, guk ezagutzen dugun bezalakoa izan dadin. Erabilpen gehiago ere badituzte; edertasun-produktuak egiteko, medikuntzarako...\nZientifikoki izaki kuriosoak dira, eta uste oker ugari ditugu gai honi dagokionez: perretxiko guztiak onddoak direla esan zigun Unai Fernandesek. Izan ere, onddoa lurraren azpian dagoen “sare handi bat da”; perretxikoa, berriz, gainazalean topatuko dugun -eta betidanik perretxiko izenpetu dugun- ageriko zati hori (onddoak ugaltzeko duen modua da). Alegia: perretxiko guztiak onddoetan daude, baina onddo guztiek ez dituzte perretxikoak ematen.\nHau guztia ikasi ondoren, perretxikoen oinarrizko ezberdintasunak ezagutzen hasi ginen. Horretarako, basotik paseoan ibili ginen eta momentuan zalantza guztiak argitzen joan ahal izan genuen: zein diren jangarriak eta zein ez, zein diren barietate ezberdinak… Aldi berean, perretxikoak biltzera joaten garenean bete beharreko arauak zergatik diren horren garrantzitsuak ulertu genuen (artikulu honetan dituzu gomendioak!). Adibidez: ez hartu ezagutzen ez duzun ezer; ezagutzen ez baduzu, ez kendu/bota/hautsi; eta perretxikoak mozterakoan, moztu azpi-azpitik.\nIkusi argazki guztiak!\nNoizbait zalantzarik izan baduzue, zuen interesekoa izango da Aranzadiko Mikologika Sailak astelehenero euren zentroan jartzen duen arreta gunea: bertaratu eta laguntzeko prest topatuko dituzu!\nEta gogoratu zuk ere Azoka Lagunentzat egiten ditugun ikastaro eta bisita gidatuen berri izan nahi baduzu, gure buletina jasotzeko harpidetza egin dezakezula.


Ikastola guztietan lan hitzarmen duinak izateko bidean, EAEn berriki sinaturikoa ontzat jo dugu, baina Nafarroako blokeoa salatu dugu | LAB SINDIKATUA\nIrakaskuntza Ikastolak Ikastola guztietan lan hitzarmen duinak izateko bidean, EAEn berriki sinaturikoa ontzat jo...\nLan eta negoziazio luzearen ostean, abenduaren 4an, Euskal Herriko Ikastoletan gehiengoa dugun LAB sindikatuaren eskutik, EAEko Ikastolen Elkartearekin eta Eusko Ikastola Batzarekin Lan Hitzarmena berritzeko akordioa sinatu genuen. Nafarroan, ordea, 2007tik ez da hitzarmen berririk sinatu eta negoziazioak blokeaturik daude.\nAraba, Bizkai eta Gipuzkoako ikastolen negoziazioa abiatu zenean, LABek ikastoletako kolektibo prekarizatuenetan hobekuntzak jasotzea zuen helburu. Gure ustez berriki sinatutako akordioan, hobekuntza nabariak daude 0-3 zikloko langileentzat, zerbitzuetako langileentzat eta baita hezkuntza laguntza espezialistentzat ere.\nIrakasleen lan karga arintzeari dagokionez, aurrerapauso garrantzitsua dago ere, ordezkapenak lehenengo egunetik bermatzeko urrats handia eman delako lurralde eremu horretako ikastoletan. Ezin aipatu gabe utzi akordioan jasotzen den soldata igoera EAEko ikastoletako lan-kategoria guztietan (zeinaren bitartez behingoz, 2009ko lansari taulen gainetik kokatuko garen), edota DBHko 1. zikloko soldaten homologazioa 2. ziklokoekiko.\nNegoziazioan zehar, EAEko ikastolen elkarteak, lan-sari taula berriak sinatzeko enplazamendua egin digu, baina holakoetan gure erantzuna berbera izan da: taulak sinatuko ditugu bai, baina edukiz beteriko Lan Hitzarmen berri baten aterkipean. EAEko ikastolek premisa hori onartu zuten, eta horregatik sinatu dugun akordioan jasota dauden eduki guztiak, zazpi hilabeteren buruan Lan Hitzarmen berri batean txertatuko dira.\nLABeko delegatu, kide eta langileekin kontrastatu eta babes zabala jaso ondoren, LABek, beste behin ere, akordioak erdiesteko eta borrokarako dugun gaitasuna erakutsi du. Aurretik beste kolektiboetan egin genuen bezala, oraingoan ere EAEko ikastoletan akordioa lortu dugu. Akordioa posible izan da, ikastolak mahaian eduki oso esanguratsuak jartzera bultzatu ditugulako, eta beraiek administrazioak jarritako baldintza eskasetatik haratago joateko borondatea eduki dutelako. LABentzat edukiak dira akordiorako oinarria edozein negoziazio mahaitan.\nHorregatik ozenki esan nahi dugu LABen pozik gaudela, EAEko ikastoletako negoziazio mahaiak bere fruituak eman dituelako, prozesu honetan guztian zehar Eusko Jaurlaritzak bere etxerako lanak egin ez dituen arren. Horregatik argi utzi nahi dugu, aurrerantzean ere ikastoletako langileak aurrean edukiko gaituela.\nBaina era berean esan behar dugu LABen haserre gaudela Nafarroako ikastoletan NIE Nafarroako Ikastolen Elkarteak negoziazioa blokeatuta duelako. Gaurkoan, Hego Euskal Herriko ikastoletako LABeko sei ordezkari gaude hemen, gu gara EHIrekin negoziazioetan ibiltzen garenak, eta Nafarroako Ikastoletan bizi dugun egoeraren aurrean gure kezka larria erakutsi nahi dugu.\nNafarroan azken Lan Hitzarmena 2007an sinatu zen eta 2010etik luzatuta dago. Harrezkeroztik murrizketa gogorrak egon dira eta oraindik ez dira berreskuratu garai hartako soldatak.\nEHI Euskal Herriko Ikastolen Elkartearen jarrera oso ezberdina izaten ari da EAEko zein Nafarroako ikastoletan:\n•\tNafarroako kasuan jada hiru urte bete ditugu negoziazioan murgilduta akordioa lortu gabe.\n•\tEAEko ikastoletan momentu oro ulertu da soldata taulak sinatzea Lan Hitzarmenarekin batera egin behar zela, eta horren arabera gauzatu da negoziazioa.\n•\tEAEn Eusko Jaurlaritzak 2018ko soldata igoera aplikatu baino lehen, ikastoletan jada langile guztiei aplikatu zitzaien. Nafarroan, igoera urritik onartuta egon arren, San Fermin, Paz de Ziganda, Zangoza eta Argia ikastoletan momentuz ez dozenteek eta irakasle ez itunduek ez dute atzerapenik jaso, langileen artean desberdintasunak eta haserrea sortuz.\n•\tEAEko ikastolek hartu-eman ugari eduki dute administrazioarekin langileen lan baldintzen hobekuntzak finkatzeko. Nafarroako ikastolek antzeko biderik jorratu ote duten berririk ez daukagu.\n•\tNafarroako ikastoletako negoziazio mahaian puntu asko adostu baditugu ere, blokeoa EAEko ikastoletan inongo arazorik sortu ez duen puntu batekin zerikusia dauka. Nafarroako ikastolek langileen soldaten gorabeherak langileekin negoziatu beharrean, administrazioaren esku utzi nahi dituzte, erabakigunea kanpoan jarriz. EAEko ikastoletako mahaian aldiz, argi egon da momentu oro, soldaten gorabeherak langileen ordezkariekin adostu behar direla, eta horrek ez duela inondik inora ere kolokan jartzen ikastolen bideragarritasuna. Nafarroan ere, ikastoletako langileak garen neurrian, gure soldatak eta baldintzak NIErekin adostu behar ditugu langileen ardura berea delako. NIEk administrazioaren aldetik finantzatutako soldatetan balizko murrizketa baten aurrean, automatikoki aplikatu nahi dute horretarako azken PPren lan erreformak emandako aukera probestuz. LABek aldiz, halako egoera baten aurrean, non eta ikastoletan, egoera langileekin adostu behar dela ezinbestez defendatzen du. EAEn ez zen egon inongo arazorik planteamendu sindikal orokor hau onartzeko.\nHorregatik LABekook galdera hauek bideratu nahi dizkiogu EHIri eta NIEri bereziki:\n•\tEuskal Herriko Ikastolen Elkartea berbera izanik, zergatik horren jarrera desberdina EAEn eta Nafarroan?\n•\tZergatik NIEk ez du administrazioa interpelatzen EAEko ikastolek egiten duten bezala?\n•\tEAEko ikastoletako negoziazio mahaian inongo arazorik sortu ez duen puntuak, zergatik dauka Nafarroan Lan Hitzarmenaren negoziazioa guztiz blokeatuta?\n•\tErabakitzeko ahalmena Nafarroako Ikastoletan jarraitzea nahi badugu, zergatik utzi nahi dute soldaten afera automatikoki administrazioaren finantziazioaren gorabeheren menpe, langileekin adostu gabe, Nafarroako beste itunpeko patronalek egiten duten bezala?\n•\tGure ustez honen guztiaren erantzuna bakarra da. EHIren ausardia eta borondate falta Nafarroako ikastolei begira. Beraz NIEri argi esan nahi diogu jarrera aldatu behar duela, negoziazioa desblokeatzea eta akordioa erdiestea bere esku dagoela. Adibide garbia dauka EAEko ikastoletan. LAB bere akordioa lortzearren hasierako planteamenduetatik dezente mugitu da malgutasuna erakutsiz, eta proposamen ugari jarri du mahai gainean egoera desblokeatzeko desio dugun akordioa lortu gabe.\nAdostasuna lortu ezean, hemendik ikasturte amaierara langileei mobilizazio plangintza proposatuko diegu. Ez dugu baztertzen lanuzteak eta greba deialdiak egoera ez bada desblokeatzen. Bederatzi urte daramagu Lan Hitzarmena berritu gabe eta langileen artean sortu diren soldata diferentziekin bukatu behar dugu.


U-1: Kataluniako gastuen kontrola 'mugagabea' izango dela esan du Montorok\n“Arrisku bati aurre egiteko” neurri proportzionalak direla defendatu du Ogasun ministroak, eta “arrisku hori” dagoen bitartean luzatuko dira.\nJunquerasen hitzetan, auzitegiek gastuen kontrola bertan behera utzi dute\nEspainiako Gobernuak Generalitatearen diru-kontuen kontrola hartuko du\nGastuak bidaltzen jarraitzeko beharra berretsi dio Gorenak Kataluniari\nGeneralitateak gastuen inguruko txostenak astero bidaltzeari utzi dio\nGeneralitateko aurrekontuaren gaineko kontrola ?mugagabea? izango dela esan du gaur Cristobal Montoro Ogasun ministroak. Egonkortasuna bermatzeko eta indarrean dagoen legedia betetzeko, ?beharrezkoa den bitartean? mantenduko dela erantsi du.\nKongresuko Hazienda Batzordearen aurrean agerraldia egin du ministroak. Kataluniako kontuetan esku hartzea erabaki zuen Gobernuak iragan ostiralean. Hartutako neurriak azaldu ditu Montorok.\nEzegonkortasuna dagoenean Ministerioak ?ezegonkortasunarekin bukatzeko? neurriak hartzen dituela adierazi du Montorok. ?Arrisku bati aurre egiteko? neurri proportzionalak direla defendatu du Ogasun ministroak, eta ?arrisku hori? dagoen bitartean luzatuko dira.\nKataluniak eta erkidegoek ezin dute erakunde bakartu bezala ekin, beste erakunde batzuk inguruan edo gainetik daudelako, ministroak azpimarratu duenez. Espainia bezalaxe, ezin du Europar Batasuneko finantza politikatik kanpo jardun, gaineratu duenez.\nGeneralitateak eta CiUk bere garaian Aurrekontuen Egonkortasun Legeari eta Erkidegoen Likideziarako Funtsari babesa eman ziotela gogorarazi du Montorok. Ministroaren hitzetan, ?Espainiako Estatuak Kataluniari eta Espainia osoari emandako likidezia ongi etorri zaie?.


CL-Windcon | IKERLAN\nKomunikazio Sistemak, HW plataformak eta Mikrosistemak\nOperazio eta Mantentze Teknologiak\nParke eoliko efizienteagoak eraikitzeko eredu informatikoak\nQI ENERGY ASSESSMENT SL\n4 931 422,50 €\nCL-Windconen hainbat eredu garatuko dira, eta eredu horiekin aerosorgailuen eta parke eolikoen diseinu integrala egin ahal izango da haizearen ustiapena optimizatzeko, mantentze lanen gastuak murrizteko eta sare elektrikoa doitzeko zerbitzuetan parte hartzeko energia eolikoak duen ahalmena hobetzeko. Horren ondorioz, parkeetako ustiapena ekonomikoki bideragarria izango da, parkeak energia gehiago sortzeko gai izango dira eta sare elektrikoak energia eolikoko portzentaje handiagoa onartu ahal izango du bere mix-ean.\nZehazki, lortu nahi da, besteak beste, energia eolikoaren kostu global normalizatua % 10 murriztea (LCOE), parkeetako ekoizpena % 4-5 inguru handitzea, eragiketa kostuak % 4 gutxitzea, makinaren bizitza baliagarria % 1 luzatzea eta osagaien materialen kostuak % 3 eta % 4 artean murriztea. Proiektuaren ondoriozko hobekuntza tekniko horiek ekonomian eta ingurumenean duten inpaktu globala ere aztertuko da.\nIKERLANek aerosorgailuen kontrol automatikorako sistema bat diseinatu eta inplementatuko du, zeinak esandako prestazioak eskainiko ditu, parkearen eta aerosorgailuaren helburuak harmonizatuz.\nGainera, zentroak parke eolikoen kontrol automatikoa diseinatzeko metodoak proposatuko ditu, aerosorgailuen prestazio berriak erabiliz, energiaren errendimendua hobetzeko, mantentze lanen premiak hobeto kudeatu ahal izateko eta erabilgarritasuna hobetzeko.\nEsteka honetan, IKERLANek proiektu honentzat garatzen ari den software-aren zati bat eskuragarri dago. OpenDiscon, aerosorgailu bat baino gehiagora adaptatzen den kontrolagailu bat da. Euskarria, simulazio-zerbitzua edo software osoa behar izanez gero, Iker Elorza ikertzailearekin harremanetan jar zaitezke behean.\nKONTSULTATU HEMEN PROIEKTU HONEN XEHETASUN GUZTIAK www.clwindcon.eu/\nROLL2RAIL: silizio karburozko teknologia tren eraginkorragoak egiteko\nCITADEL: zibersegurtasun industriala\nKontrola eta Monitorizazioa arloko ikerlaria


ZURE TUNELA: Aitatasunaren ajeak eta biajeak (IX): hizkuntza dela eta ez dela (II)\nEz zait sekula ahaztuko lehen edalontzia eskuetan geneukala egin zidan galdera:\n- Eta hik zergatik ez didak niri hika egiten?\nBegi-zeharka begiratu nion finlandiar lagunari, eta klink edan nuen sagardoa.\nJo eta ma geratu nintzen. Urtebete eskas zeraman gurean, eta hika egitea nahi ez zuen ba tipoak! Lauzpabost baso sagardoren ostean bertsotan ere hasiko zaidak hau, egin nuen nire artean...\nGerora pentsatu nuen normala zela bere eskaera, hika egiten ikasi nahi duenari hika egitea baino hoberik ez dagoela, nahiz eta berak zuka erantzun gero (euskaraz egiten ikasi nahi duenari euskaraz egitea bezalakorik ez dagoen moduan, nahiz eta berak gaztelaniaz erantzun). Hain da erraza teoria, eta hain zaila praktika!\nGogoan dut semeari hitz egiten hasterako horixe izan zela hartu behar izan nuen lehen erabakietako bat: zuka edo hika.\nZarautzen bizi bagina zuka egingo nioke seguruenik, ume txiki-txikiei hika egitea arraro samar gertatzen baitzait eta ez baitzukeen arazorik izango aurrerago bere kasa hika ikasteko. Kontua da Donostian bizi garela, eta Donostian euskaraz bizitzea ez dela Zarautzen euskaraz bizitzea bezalakoa. Esate baterako, Donostian nire adineko inork ez du hika egiten, eta egiten baldin badu izango da beste nonbaiten bizi izan delako edo gurasoetako batek (seguruena aitak) hika egin izan diolako. Ez, ez dut azterketa estatistiko sakonik egin; nire irudipenei buruz ari naiz soilik.\nKontuak horrela, izugarrizko pena ematen zidan nire semeak hika natural aritzeko gaitasunik ez izatea, eta hori ziurtatzeko modurik onena nik neuk berari hika egitea zela deliberatu nuen.\nHalaxe egiten dut orduz geroztik, nahiz eta aitortu behar dudan hasieran (umeak erantzuteko gaitasuna izan artean) hika egitea oso arrotza zitzaidala eta egin behar izan nuela ahalegin berezi bat horretara jartzeko. Hori bai, 2 urte bete dituenetik, errazago ateratzen zait hikako jarduna.\n- Eta berak hika erantzuten badik? ––galdetu zidan lankideak––. Haserretu egingo al haiz?\nGarai batean ––eta batzuentzat orain ere bai, akaso––, bekatu handia zen aitari hika egitea. Baina irakasleari ere hika egiten zaion egunotan, “errespetu falta barkaezin” hau ordaindu beharreko faktura onargarritzat jo nuen.\nHala ere, zuka egiten dit oraingoz semeak ia beti (ez dakit zer gertatuko den etorkizunean). Baina aitortu beharra daukat babarrun gorri platerka dastatu eta “earra ziok” esaten didan bakoitzean harrotasunezko malkoak sortzen zaizkidala bihotzean (eta hanpatu egiten zait nire euskaltzain buztana hankartean).\nBy Bertol Arrieta ordua: apirilak 15, 2013\nEtiketak: aitatasuna, euskara, hika, hizkuntza\ne-gor 13/4/15 10:04\nGu Errenterian bizi gara, eta nik haurrei mondraueko euskaran eta hika egiten diet. Eta umeek Errenteriko jendearekin bertako gipuzkera egiten dute, baina etxeko hizkuntza, beraien artekoa eta gurasoekikoa, mondrauera dute. Hika, baina, ez dute egiten...\nEdonola, nik ere txikitan inoiz ez nuen hika egin, nahiz eta inguruan asko entzun (aitari, amamari...). Baina entzun izanak asko erraztu zidan gero heldutan berreskuratzea, beraz pentsatu nahi dut orain hika egiteak zerbaterako balioko duela.\nBertol Arrieta 13/4/15 10:19\nEta Arrasatera zoaztenean ez al dute hika egiten bertako lagunekin?\ne-gor 13/4/15 17:14\nBai, noski! Hangoekin ere bai.\nBertol Arrieta 13/4/16 10:03\nAurreko zure mezuaren arabera, Errenterian ez dutela hika egiten ulertu nuen.\nOrain diozunaren arabera, berriz, "hangoekin ere bai" Arrasatekoekin "ere" hika egiten dutela ulertzen dizut...\nErrenteriako lagunekin zuka eta Arrasatekoekin hika?\nAla biekin hika?\nAla biekin zuka? Ez zait argi geratu...\nAnonimoa 13/4/15 17:18\nHire lehengo ekipoko azpeitiar batek oaindik amakin axpeitieraz hitzeiten jarraitzeik, gurekin hik eta biyok bezela. Ume txikiyai ere hika! Ze errespeto merezi dik soldata janian utzi ta geo kaka ta near iteiken batek! "Hi txikito!" bat eta aurrea!\nBertol Arrieta 13/4/16 10:11\nLau edo bost hilabeteko umeari ere hika egiten al diok? Eta ez zaik gogorra egiten? Zer errespetu merezi duen? Defendatu ezin denaren errespetua, gutxienez. Ez al zaik iruditzen?\nAlabari ere hika egingo al hioke?\nOndo segi, Mantzak!\naitzol 13/4/19 09:49\nGure kasua ere antzekoa da: Donostian bizi arren mutrikuarrez egiten ahalegintzen naiz gure txikiari. Eta aurreko batean irakasleak esan ez zidan ba, sumatzen ziola umeari gauza batzuk "arraro" esaten zituela!\nHikarik ez. Galdu genuen hori. Akaso hire babarrunak probatu beharko dizkiagu hasteko...\nUnknown 13/4/19 09:44\nAitatasunaren ajeak eta biajeak (IX): hizkuntza de...


Nutrizioa | Infogunea\nNutrizioari buruz zera esan dezakegu: bizi-funtzio horren bidez, gizakiaren gorputzak substantziak (solidoak, likidoak eta gasak) hartzen ditu kanpotik, bere barnean behar bezala eraldatzen ditu eta eraldaketa horietan sortutako beste zenbait substantzia (hondakinak) gorputzetik kanpora ateratzen ditu. Ingurunearekin materia- eta energia-trukea dagoela esan nahi du horrek; izan ere, gizakiek, bizidun guztien antzera, beharrezkoa dute materia eta energia bizirik irauteko, behar bezala funtzionatzeko, hazteko, mugitzeko, gorputzeko tenperaturari eusteko, etab.\nAzpimarratzekoa da gizakiok, heterotrofoak izanik, kanpotik hartzen ditugula elikagaiak; hau da, nutrizio mota hori duten gainerako bizidunek bezala, ezin dugula guk geuk nutrienterik edo mantenugairik (molekula organikorik) ekoiztu, eta beste bizidun batzuk ekoitzitakoak (landareak, animaliak…) erabiltzen ditugula.\nElikagaiak osatzen dituzten substantzietako batzuk ezinbestekoak dira gure gorputzarentzat. Oinarrizko osagai horiei mantenugai edo nutriente deritzogu. Gluzidoak, koipeak (lipidoak), proteinak (protidoak), ura, gatz mineralak eta bitaminak dira osagai horiek. Beste osagai asko, ordea, ez dira behar-beharrezkoak. Badago beste substantzia-talde bat ere, digeritu ezin ditugun substantziek osatutakoa: gorputzek gorozki gisa kanporatzen dituzten substantziak, alegia.\nNutrizioan, nutrizio-prozesuan, gure gorputzak behar dituen mantenugaiak ateratzen ditu elikagaietatik, eta horiek eraldatu ondoren, gorputz-egituretara bideratzen ditu. Horretarako, digestioa xurgatu eta hainbat prozesu jasaten dituzte elikagaiek metabolismo zelularra egin bitartean. Nutrizio-prozesu horiek gure borondatetik at daude, guk nahigabe ere gorputzak egiten dituen ekintzak dira.\nElikatze hitzak, ordea, elikagaiak hartzea eta irenstea esan nahi du, eta, borondatezkoa denez, lotura estua du tokian tokiko ohiturekin eta kulturarekin. Elikaduraren kontzeptua nutrizioarena baino mugatuagoa dela esan genezake, oro har. Aurretik aipatu bezala, elikatzea elikagaiak hartzea eta irenstea da, baina bizidun baten nutrizioak (behar dituen mantenugai edo nutrienteak bereganatzeak) beste hainbat prozeduraren beharra du.


Antzinako esne-saltzaileak. Bi eskultura publiko – Bolintxi\nAntzinako esne-saltzaileak. Bi eskultura publiko\n4 martxoa, 2018 4 martxoa, 2018\nHerrian asko dira oraindik Kabiezes edo Mamarigatik astoz edo oinez erdialdera jaisten ziren esne-saltzaileak\ngogoan dituztenak. Herrian baserrietako behi-esnea saltzen zuten, zeinen osagai eta kalitateari buruz betidanik eta nonahi entzun diren esamesa eta pasadizo ugari.\nBeste lanbide asko bezala, esne-saltzaileena emakumeek azken mendeotan egindako aitorpen eskaseko lana izan da. Baina kontuan hartu behar da esne-saltzaileak izan zirela urketari, bendejera, sardinera eta legatz-saltzaileekin batera, Bizkaiko elizate eta hiribilduetan hedatu zen merkataritza garatu zutenak. Horrela, garai hartan emakumeek familiaren mantenu-gastuei aurre egiteko ekarpen ikaragarria egiten zuten.\nBermeok 2010ean egin zion omenaldia emakume hauen lanbideari frantziskotarren parrokiaren horman eskultura bat ezarriz, garai batean pilotarako erabiltzen zen horma berean.\nEnrique Zubia artista bermeotarrak obra horretan esne-saltzaile bat irudikatu zuen, ondoan kantina bizkarrean duen astoa duela. Esne-saltzaileek Eskinarruaga kalean ibiltzen ziren, “Katukale” izenaz ezagunagoa bera, eskulturatik hurbil.\nAzken urtekotan zenbait udalek lanbide hauei aitortza egin diete euren omenezko eskultura publikoak ezarriz. Esate baterako Bermeok eta Galdakaok horrela egin dute, Santurtzik sardinerekin aspaldi egin bezala.\nHiribilduetan bezala, elizateetan ere ibiltzen ziren esne-saltzaileak. Galdakaon herria edertzeko programa bati jarraituz, eskultura publikoak ezarri dituzte herriko toki jakin batzuetan. Horrela bada, duela urte batzuk “Esnezalea” eskultura ezarri zuten, baserri giroko langile hauei omenaldia eginez. Eskultura toki nabarmenean dago ezarrita, Lehendakari Agirre enparantzaren ondoan.\nPosted in: BIZKAIA,EMAKUMEAREN EGUNA,INGURUAN | Tagged: EMAKUMEAK, EMAKUMEAREN NAZIOARTEKO EGUNA, ESKULTURA PUBLIKOAK, ESNE-SALTZAILEAK, MARTXOAK 8\n1974. Arrantza portua arriskuan dago?\nGure irudia: Garbitzaileak


LOPEZ DE ARANA ARRIETA,Inaxio" Giza faktorea" (Erdal idazleez)\nNork idatzia: Lopez De Arana Arrieta,Inaxio\nKategoria: ERDAL IDAZLEEZ\nAzken eguneraketa: 10 Maiatza 2016\nHogeita hamar urtetik gora igaroak ziren leku hartan lanean hasi zenetik, beste edozein soldadu hasberri gazteren modura hasi ere. Ordutik hona Castlek beti bazkaltzen zuen St. James kalearen atzealdeko pub batean, bere bulegotik ez oso urrun. Baldin norbaitek galdetu izan balio zergatik joaten zen leku hartara, saltxitxa bikainak prestatzen zituztela erantzungo zuen. Hala ere, ausaz nahiago zuen Watney´s ez beste edozein garagardo-marka, baina saltxitxen kalitate paregabea garagardoaren gainetik zegoen. Castle beti prest egoten zen egiten zituen gauza guztien berri emateko, denik eta gauzarik xumeena izanik ere. Era berean, leku guztietara garaiz iristea zuen lege zorrotz.\nEguerdiko ordu batean puntuan, Castle lana uztekotan zen. Arthur Davis, bere laguntzaile eta bulegokidea, eguerdian joan ohi zen bazkaltzera, ez lehenago ez beranduago, handik ordubetera itzultzearren, teorian behintzat. Baldin premiazko telegrama bat iristen bazen, bazekiten bietako batek hor beharko zuela mezua deskodetzeko. Alabaina, biek ere ondotxo zekiten ez zela sekula benetako premiarik sortzen euren lantokian, departamentuaren azpisail hartan. Euren ardurapean Afrikako ekialdeko eta Hegoafrikako eskualde batzuk zeuden. Ingalaterrako orduaren eta Afrikako eremu zabal hartako orduaren arteko aldea (ordubete baino zertxobait gehiagokoa, Johannesburgoren kasuan bezala) aski handia zen zerbitzutik kanpoko inor ez larritzeko, mezua berandu iritsiagatik. Davisek esan ohi zuen bezala, munduaren geroa ez zen inoiz kontinente hartan erabakiko, ez baitzen kontuan hartuko zenbat enbaxada zabal zitzaketen Txinak eta Errusiak Addis Abebaren eta Kronakryren artean edota zenbat kubatar lurreratu zitezkeen bertan. Castlek ohar bat zirrimarratu zuen Davisentzat: "Zairek 172 zenbakidunari erantzunik ematen badio, bidali kopiak Altxor Publikoaren Sailera eta Foreign Officera ". Erlojuari begiratu zion: Davis 10 minutu berandu zebilen.\nBitartean, Castle bere kartera betetzen hasi zen: hantxe sartu zuen zerrenda bat gogoratzeko zer erosi behar zion emazteari Jermyn kaleko gazta-dendan, baita zer oparituko zion semeari (bi pakete Malteser), goiz hartan ez baitzen batere adeitsua izan harekin. Orobat, ez zuen kanpoan utzi Clarissa Harlowe liburua, liburu-bilduma hartako lehen liburukiaren LXXIX. ataletik aurrera inoiz irakurtzerik lortu ez bazuen ere. Igogailuaren atea itxi zen eta Davisen oin-hotsak entzun ziren pasiloan. Horretaz oharturik, azkar atera zen bulegotik. Uste baino hamaika minutu gutxiago zituen saltxitxak jateko. Davis ez bezala, Castle beti garaiz itzultzen zen. Urteek eman ohi duten birtuteetariko bat zen hori.\nBulego hits hartan Arthur Davis bezalakorik ez zegoen bere xelebrekeriak zirela eta. Une hartantxe heldu zen hura pasilo luze zuriaren beste muturretik, asteburua hiritik kanpo zaldiz ibiltzen eman izan balu bezala jantzita edo, beharbada, hipodromo batetik baletor bezala. Artilezko kirol jaka berdeska bat zeraman soinean, eta titadun sudurzapi gorrimin bat goiko poltsikoan; hortaz, ez zen batere zaila izango apustu-artekaritzat hartzea. Ez dagokion paper bat interpretatu behar duen aktore baten gisa aritzen zen: bere jantziaren arabera jokatzen saiatzen zenean, ia beti hondatzen zuen bere pertsonaia. Londresen zegoela, herri batetik etorri berria ematen zuen; herrian zegoen bitartean bisita egiten bazitzaion, berriz, hiriburuko turista baten itxura osoa agertzen zuen.\n—Garaiz, beti bezala —esan zuen Davisek, bere ohiko irribarre erruz betea erakutsiz.\n—Erlojua beti pixkat aurreratzen zait —erantzun zuen Castlek inork esan gabeko kritika bategatik bere burua zurituz—. Nonbait antsia-konplexua izango dut.\n—Beti bezala goi mailako sekretuekin kontrabandoa egiten, ezta? —esan zuen Davisek txantxetan, Castleri kartera kentzeko itxura eginez. Haren hats gozoak Porto ardorako zuen zaletasuna salatzen zuen.\n—Hara, guztiak gorde ditut zerorrek saltzeko! Zuk prezio hobea lortuko duzu zeure kontaktu misteriotsuen bidez.\n—Zu bai atsegina!\n—Gainera, zu mutilzaharra zara, eta ezkonduok baino askoz diru gehiago behar duzu. Nik, berriz, gastuen erdia baino ez dut hartu behar nire gain.\n—A, janari-hondar izugarri horiek —esan zuen Davisek—, jaki errearen hondarrak haragizko pastel gisa, almandrongila susmagarri horiek... Merezi al du? Gizon ezkondu batek ezin du Porto ardo on bat ere hartu.\nDavis sartu zen berak eta Castlek konpartitzen zuten bulegoan, eta Cynthiari deitu zion telefonoz. Bi urte zeramatzan Davisek Cynthia konkistatu nahian; hark, ordea, brigadako jeneral baten alaba zenez, asmo handiagoak zerabiltzan. Guztiarekin ere, Davisek ez zuen etsitzen; zioenez, seguruagoa zen beti amodio kontuak departamentu barruan izatea. Segurtasuna bermatzeko bide bat izan zitekeen hura. Castlek, berriz, bazekien nolakoxe zaletasuna zion Davisek Cynthiari. Monogamiaren aldeko jarrera tinkoa zuen, eta orobat gizon bakartien umore defentsiboa. Behinola, Davisek Ingurugiro Saileko bi gizonekin pisua konpartitzen zuela, Castlek bisita egin zion. Garai hartan, antiguedade-denda baten gaineko etxe batean bizi zen. Claridge´s-tik ez oso urrun. Hiriaren erdi-erdian eta oso West End estilokoa.\n—Beste nonbait bizi beharko zenuke, bulegotik hurbilago —aholkatu zion Davisek Castleri gauzez gainezka zegoen egongela hartan. Sofaren gainean baziren pilaturik era guztietako aldizkariak (New Statesman, Penthouse eta Nature). Era berean, edalontzi zikin batzuk ikus zitezkeen, beste lagun baten jai baten aztarnak, gelaren txokoetara eramanak, neskameak bil zitzan.\n—Zuk ondotxo dakizu zenbat ordaintzen diguten —esan zuen Castlek—, eta, gainera, ni ezkonduta nago.\n—Oker handia da hori.\n—Nire kasuan ez —esan zuen Castlek—. Nik atsegin dut neure emaztea.\n—Eta jakina, sasikumea ere ezin da ahaztu —Davisek berriro—. Nik ez nuke izango dirurik aski seme-alabak eta Porto ardoa batera edukitzeko.\n—Baina zera gertatzen da: sasikume txikia ere gustatzen zaidala.\nHarrizko lau mailak jaitsita, Castle Piccadillyko espaloian oina ezartzekotan zegoela, atezainak esan zion:\n—Tomlinson brigadierrak zurekin hitz egin nahi du.\n—Bai, A-3 bulegoan dago.\nCastlek behin baizik ez zuen ikusi Tomlinson brigadierra; zuela anitz urte, berak zenbatu nahi zituenak baino gehiago. Izan ere, bere izendapen-egunean, hots, sekretu ofizialen zinaren azpian izena ezarri zuen egunean, ikusi zuten elkar lehen eta azken aldiz; garai hartan, brigadierra ofizial gazte bat baino ez zen, ofiziala izatekotan. Gauza bakarra gogoratzen zuen gizon hartaz: haren bibotetxo beltza, objetu hegalari ezezagun baten gisa xukapaperezko azalera zuri-zuri eta aratz baten gainean pausatua (segurtasun-neurriek hartaraturik, apika). Haren sinadura lausoa zinaren azpian zirriborratu zuen; horixe zen agiri haren narrio bakarra. Seguruenik orri hura ebaki eta errausgailura botako zuten. Badira kasik ehun urte Dreyfusek paperontziaren arriskuak ezagutarazi zituela.\n—Jarraitu pasilotik eta gero jo ezkerretara —gogoratu zion atezainak kontrako norabidean zihoala ikusita.\n—Aurrera, Castle, aurrera —esan zion Tomlinson brigadierrak.\nTomlinson brigadierraren bibotea xukapapera bezain zuria zen, eta urteen joan-etorriak eragindako tripazorro txiki bat ikus zekiokeen, txaleko gurutzatuaren azpitik somatzen zena. Haren graduazio zalantzagarriak bakarrik jarraitzen zuen lehenean. Inork ez zekien zein errejimentutan ibilia zen, errejimenturik izan bazen behintzat. Izan ere, eraikin hartako gradu militar guztiak apur bat susmagarriak ziren. Agian, graduazioak mozorroketa orokorraren zati bat besterik ez ziren.\n—Uste dut ez duzula ezagutzen Daintry koronela —esan zuen Tomlinson brigadierrak aurkezpen gisa.\n—Bai, hala da. Zer moduz?\nBere jantzi ilun akatsik gabea eta bere aurpegi zorrotza gora-behera, Daintryk hiritik kanpo bizitzeko itxura handiagoa zuen Davisek baino. Tankeraren arabera, bere etxean bezala egongo zen Davis apostu-tartekari baten satorzuloan; Daintry, aldiz, oso gustura ibiliko zen leku berezi eta garesti batean edo basoilarren ehizarako barruti batean, dudarik ez. Castlek primeran pasatzen zuen bere lankideek sortzen zizkioten aurreneko irudipenak bat-batean mamitzen; batzuetan, idatziz ere egiten zuen lan hura.\n—Uste dut zure lehengusu bat Corpus-en ezagutu nuela —esan zuen Daintryk atseginez, pitin bat kezkatuta zegoela ematen bazuen ere; seguru asko King´s Cross-en trena hartu behar zuen.\n—Daintry koronela —azaldu zuen Tomlinson brigadierrak— gure zabor biltzaile berria da.\nCastle ohartu zen Daintryk keinu bat egiten zuela bere ikergaien definizioa entzutean.\n—Meredithen postuan hasi da Segurtasun Sailean. Baina ez dakit ziur zuk Meredith ezagutu ote zenuen...\n—Uste dut nire lehengusu Rogerrez ari zarela —erantzun zion Castlek Daintryri—. Urteak dira ikusi ez dudala. Bere promozioko lehena izan zen. Uste dut orain Altxor Publikoaren Sailean ari dela.\n—Dagoeneko azaldu dizkiot Daintry koronelari erakundearen zoko-moko guztiak —esan zuen Tomlinson brigadierrak bere argudioen ildoari zorrozki jarraiki.\n—Nik Zuzenbidea ikasi nuen. Aipamen berezi bat baino ez nuen lortu —jarraitu zuen Daintryk—. Zuk Historia ikasi zenuen, ezta?\n—Bai, hala da. Baina nik aprobatu soila atera nuen.\n—Eta Etxean ikasi zenuen?\n—Daintry koronelari esana diot —ekin zion berriro Tomlinsonek—, 6.A Sailari dagokionez, zu eta Davis zaretela telegrama ultrasekretuen arduradun bakarrak.\n—Baldin eta "ultrasekretu" izena merezi duenik bada... Ez da dudarik Watsonek ere dena ikusten duela.\n—Davis? Reading-eko unibertsitatean ibili zen, ezta? —galdetu zuen Daintryk erdeinu apur bat agerian utziz.\n—Ageri da gaia goitik behera menderatzen duzula.\n—Egia esan, Davisekin hitz egin berria naiz.\n—A! eta horrexegatik etorri da hamar minutu berandu bazkaritik.\nDaintryren irribarreak berriro irekitzen ari zen zauri mingarri bat ematen zuen. Ezpainak, gorri-gorriak, nekez banatzen zituen elkarrengandik ertzetan.\n—Arestian Davisekin zutaz hitz egin dut. Orain, ordea, zurekin hitz egingo dut Davisez. Inspekzio bat argi betean. Izan zaitez bihozbera zabor biltzaile berriarekin. Erratza erabiltzen ikasi behar dut apurka-apurka —erantsi zuen bere burua pixka bat katramilatuz metaforetan—. Arauei men egin behar zaie... nahiz eta, jakina, zuongan biongan konfiantza dugun. Baina, hara, Davisek esan al dizu ezer honetaz?\n—Ez. Hala ere, zergatik sinetsi behar didazu? Ados jar gintezkeen aurretiaz.\nZauria berriro ireki zen pixka bat eta, handik lasterrera, gogor itxi zen.\n—Uste dut politikaren aldetik Davisek ezkerretara dezente jotzen duela. Ez al da hala?\n—Alderdi Laboristako kidea da. Berak ere esango zizun hori honezkero.\n—Jakina, ez dago ezer txarrik horretan —iritzi zion Daintryk—. Eta zu?\n—Niri ez zait politika interesatzen. Davisek hori ere esango zizun.\n—Inoiz, ordea, bozkatuko duzu...\n—Ez dut uste gerra ostean sekula bozkatu dudanik. Gaur egun ematen du sarriegitan auzi politikoak... beno, apur bat hutsalak direla.\n—Ikuspegi interesgarria, benetan —esan zuen Daintryk gaitzespenez. Orduan, Castle ohartu zen hobe izango zuela gezurra esan balu. Dena dela, beti egiari eusten zion, jarrera aldatzea behar-beharrezkoa zenean izan ezik. Egia egiaztagarria da. Daintryk erlojuari begiratu zion.\n—Beno, ez dizut denbora gehiagorik kenduko. Trena hartu behar dut King´s Cross-en.\n—Ehizan zoaz asteburu honetan?\n—Bai, baina nola igarri didazu?\n—Intuizio hutsa —erantzun zuen Castlek.\nCastleri berriro damutu zitzaion bere erantzuna. Seguruago izaten zen beti norbere presentziaz inor ez ohartaraztea. Batzuetan —gero eta gehiagotan, urteek aurrera egin ahala— amets egiten zuen konformismo orokorrarekin, beste norbaitek Lord´s-eko kriket partidu batean sekulako jokaldi bat egitearekin amets egin zezakeen bezalaxe.\n—Nire eskopetaren estutxea ikusiko zenuen ate atzean.\n—Bai —onartu zuen Castlek ordura arte ez eskopetarik ez estutxerik ikusi ez bazuen ere—, horrexek eman dit argia —eta poztu zen Daintry lasaiago zegoela ikusita.\n—Noski, kontu honetan ez dago ezer pertsonalik —ekin zion berriro Daintryk—. Ohiko inspekzio huts bat besterik ez da. Arau-piloa dago, eta, ugarien ugariez, batzuei ez zaie ematen zor zaien arreta. Gizakiok horrelakoak gara. Esaterako, lana etxera eramateko debekua...\nDaintryk begirada esanguratsu bat bota zion Castleren karterari. Militar batek edo heziketa oneko gizon batek berehala zabalduko zuen kartera hura eta, txantxa txiki bat egin ondoan, baimena emango zuen barruan miatzeko. Castle, ordea, ez zen militarra eta ez zuen inoiz bere burua heziketa handiko gizontzat jo. Hau ikusi nahi zuen: noraino heltzeko prest zegoen biltzaile berria, zaborra aurkitu beharrez. Gero, hau esan zuen:\n—Oraindik ez noa etxera. Bazkaltzera noa, besterik ez.\n(lehenengo bost orrialdeen bukaera)\nInaxio Lopez de Arana


maillot ehuna Factory | Txinako elastiko ehunak Fabrikatzaileak, Hornitzaileak\nKotoizko itxurako nylon spandex elastiko elastiko ehuna\nDeskribapena Kotoizko itxurako nylon spandex elastiko elastiko elastiko oihal hau, gure FTT30129 artikulu zenbakia,% 86 ATY (aire testuratutako hari) nylonarekin eta% 14 spandexarekin puntuz josita dago. Oihalak kotoiaren itxura leuna du, erabilitako nylonezko hari bereziarekin eta elastiko ehunaren ehundura erosoarekin. Esku sentitutako mahuka elastiko kotoizko kotoizkoa, noranzko biko tarte bertikala du eta mekanismo horizontal arina ...\nDeskribapena Poliesterrezko elastiko bakarreko ehun hau, gure FTT-WB003 artikulu zenbakia,% 100 poliester 200 denierrekin puntuz josita dago. Oinetako elastiko bakunak itxura bat du aurpegian eta beste bat alderantziz. Ertzak kiribildu edo irauliko dira. Eta zabaleraren luzapena luzera baino bikoitza da gutxi gorabehera. Jersey ehuna, gorputza leuna eta erosoa izateko. Kamiseta bakuna da T egiteko gehien erabiltzen dena ...\nDeskribapena Poliesterrezko elastiko elastiko elastikozko puntuzko ehun hau, gure FTT-WB105 artikulu zenbakia,% 85 poliesterrez eta% 15 spandexz puntuz egina dago. Oihalak bi norabidetako tarte bertikala du eta tarte mekaniko horizontala txikia du. Transpiragarria den elastiko elastiko ehuna da, akabera mate batekin. Eroso sentitzen du eta jantzi ederrak ditu elastiko ehunaren ehunduraren ondorioz. Elastiko bakun oihal arruntak itxura bakarra du ...


Agurainek bonuen kanpaina bat jarri du martxan, tokiko ekonomia bultzatzeko - Lautada - Alea.eus\nAgurainek bonuen kanpaina bat jarri du martxan, tokiko ekonomia bultzatzeko\nErredakzioa 2020-12-07 14:25\nAguraingo Udalak eta Lautada Bizirik elkarteak Agurain Bono kanpaina jarri dute abian, abenduan eta urtarrilean tokiko ekonomia berrindartzeko. 15 euroko 1.200 bonu jarriko dituzte zirkulazioan, 20 euroko erosketak egin ahal izateko.\nCovid-19ren eraginari aurre egiteko eta tokiko ekonomia berpizteko asmoz, abenduan eta urtarrilean Agurain Bono kanpaina jarriko da abian, udalerriko merkataritzan, ostalaritzan eta zerbitzuetan kontsumoa bultzatu eta salmentak sustatzeko asmoz.\nOsasun krisiak kolpatutako sektore horiei laguntzeko kanpaina Aguraingo Udalaren eta Lautada Bizirik elkartearen (ACICSA) arteko lankidetza hitzarmenaren barruan abiatu da. Aguraingo Udalak joan den ekainean tokiko merkataritzaren ekonomia berrindartzeko eta babesteko hartutako neurri sortaren parte da. Udalak 7.000 euro jarri ditu.\n"Jakitun gara negozio horiek Aguraingo bizitza sozioekonomikoan duten funtsezko eginkizunaz, eta gure kaleei bizia eta kolorea ematen dieten eginkizunaz", adierazi du Ernesto Sainz alkateak.\nNola funtzionatuko dute bonuek?\nEstablezimendu guztiak atxiki ahal izango dira kanpainara, eta Aguraingo bizilagunek erabakiko dute bonuak non erabili:\nAbenduaren 9tik urtarrilaren 31ra bitartean, 1.200 bonu jarriko dituzte zirkulazioan, 15 euroko prezioan.\nHoriekin 20 euroko erosketak egin ahal izango dira atxikitako establezimenduetan; bost euro horiek Udalak jarriko ditu oso-osorik.\nErosketek 20 euro edo gehiagokoak izan beharko dira, eta, beraz, ezin izango da 20 euro horien zati bat edo guztia eskudirutan itzuli.\nBonu bakoitza erosketa bakar batean erabili beharko da, eta ezingo dira lau bonu baino gehiago pilatu erosketa bera ordaintzeko.\nBonuak urtarrilaren 31ra arte erabili ahal izango dira.\nDeskontua bateragarria da beherapenekin eta establezimenduak berak antolatzen dituen beste promozio eta eskaintzekin.\nAdin nagusiko pertsonek erosi ahal izango dituzte Aguraingo Udalaren harreran, Zapatari kaleko 15. zenbakian.\nPertsona batek gehienez ere lau bonu erosi ahal izango ditu kanpaina osoan zehar.\nJatorrizko NANa aurkeztu beharko da, presentzialki edo baimendutako hirugarren pertsonek NAN/AIZ zenbakia adieraziz; Udalak NAN zenbakia gordeko du, dagozkion egiaztapenak egiteko, pertsona batek lau bonu baino gehiago eros ez ditzan.\nNola eman dezake izena establezimendu batek?\nAgurainen gutxienez salmenta puntu bat irekita duten autonomoek, mikroenpresek eta enpresa txikiek —50 langile baino gutxiago eta 10 milioi euro baino gutxiagoko urteko fakturazioa dutenek— soilik parte hartu ahal izango dute kanpainan. Parte hartzeko, atxikitzeko eskabidea bete eta entregatu beharko da:\nLautada Bizirik ACICSA elkartearen bulegoan, Langarika kaleko 4. zenbakian.\nPosta elektroniko bidez, emaildinamizadoralava@gmail.com helbidean.\nWhatsApp bidez: 679 74 92 72 telefono zenbakian.\nAguraingo Udalaren harreran.\nParte hartzea doakoa da. Atxikitako establezimendu bakoitzak kartel bat jasoko du, eta abenduaren 9tik aurrera erakusleihoan edo leku ikusgarri batean jartzeko konpromisoa hartuko du. Azaldu dutenez, establezimendu bateko langileek ezin izango dute bonurik erosi bezeroen artean eskaintzeko.\nParte hartzen duten establezimenduen zerrenda osoa www.agurain.com webgunean kontsultatu ahal izango da.\nEstablezimenduek nola kobratuko dituzte bonuak?\nJasotako bonuak kobratzeko, establezimenduek Lautada Bizirik ACICSA elkarteko bulegoan aurkeztuko dituzte bonuak, otsailaren 9ra arte, asteartero 8:00etatik 15:00etara.\nBezeroek aurkeztu dizkieten bonuak, erosketa tiketaren edo grapatutako justifikazio fakturaren kopiarekin batera. Erosketa bakoitzaren zenbatekoa, guztira, 20 euro edo gehiagokoa izango da bonu bakoitzeko. Antolatzaileek ez dute onartuko erositako txartelaren tiketa edo faktura aurkezten ez duen bonurik.


Hilabeteko REIKI sakontze ikastaroak hastear daude!\npor Irma Mier | Oct 14, 2015 | Taldeko jarduerak | 0 Comentarios\nHurrengo Urriaren 24an, larunbata, tailer hauen ikasturte berria hasiko da.\nHilabetean behin, Urritik Ekainera, orora bederatzi topaketa. Hilabeteko topaketa hauek Reiki sendatze naturaleko teknika honetan sakondu nahi duten ikasle ohi eta praktikanteentzat zuzenduta daude. Autoezagutza, auto-sendaketa eta garapen pertsonala dira helburu nagusi. Hilabete bakoitzean gai jakin bat jorratuko dugu. Honek hurrengoari bidea erraztuko diolarik. Hala ere sortzen diren taldeak erdi-irekiak dira. Hau da, prozesu osoa egin daiteke, zein banan banako partehartzeak.\nLEHENENGO TOPAKETAn ANATOMIA ENERGETIKOA edo “Argizko gorputzak” jorratuko dugu.\nNorberaren energiaren kanpoa sentitzen ikasiko dugu, nola garbitu, konpondu, indartu eta baretu. Baita ere gorputz fisikoarekin, gorputz energetikoarekin eta kontzientziarekin modu bateratuan lan egiten. Ordutegia: goizez, 11etatik 13:30etara. Prezioa: 30€ topaketa bakoitza ala 80€ hiruhilabeteko osoa.\nInteresatuta bazaude, eman ezazu izena lehen bait lehen telefono honetara deituz: 645005805 (Irma)


Pepa San Martinek Zinegoak jaialdiko Ohorezko Saria jasoko du gaur iluntzean egingo den galan | Kultura | Naiz\nZuzendari txiletarraren zinema konprometitua omenduko du Zinegoak jaialdiak astelehen honetan inaugurazio galan. Ohorezko Saria Pepa San Martineri eman ostean, Ekai Lersundi gaztea gogoan duen ‘Mi pequeño gran samurai’-ren proiekzioarekin emango diote hasiera zinema festibalari.\nPepa San Martin eta Pau Guillen, gaur goizean. (NAIZ) Pepa San Martin eta Pau Guillen, gaur goizean. (Aritz LOIOLA / FOKU)\nZinegoak jaialdiak Pepa San Martin zuzendariaren ibilbidea aitortuko du gaur iluntzean ospatuko den inaugurazio galan. Bilboko gaylesbitrans zinema eta arte eszenikoen nazioarteko jaialdiak zuzendari txilatarraren zinema konprometitu eta ahaldundua txalotu nahi du Ohorezko Sariaren bidez.\nPau Guillen Zinegoak jaialdiko zuzendariak gaur goizeko prentsaurrekoan azaldu duenez, «zinema eta kultura mundua eraldatzeko arma gisa ulertzen ditu San Martinek». Zinemagileak emakumeei dagokien espazioa eta ikusgarritasuna aldarrikatzen du bere lanaren bidez, bai Txileko gizartean, bai zinemaren industrian.\n2011n eta 2012an ‘La Ducha’ eta ‘Gleisdreieck’ zuzendu zituen, hurrenez hurren. Lan hauetan oso argi utzi zuen zein izango zen bere asmoa etorkizunean. Izan ere, bi lan hauetako protagonistak emakumeak eta lesbianak dira. Bietan, zuzendariak lotura afektibo sakon eta konplexuak deskribatzen ditu. Eta bietan ere, Macarena Lopez eta Marianne Mayer-Beck ekoizleekin lan egin zuen. Bi lanekin nazioarteko hainbat sari jaso zituen, besteak beste, Berlinaleko Film labur Onenaren DAAD Saria eta New Yorkeko Nazioarteko Zinemaldiko Film labur Onenaren Saria (2011) edo Valdiviako Zinemaldiko Film labur Onenaren Saria (2012).\n2016an, ‘Rara’, bere lehen film luzea, kaleratu zuen eta arrakasta lortu zuen publikoaren eta kritikaren artean. Nazioartean hainbat sari lortu zituen, besteak beste, Donostiako Zinemaldiko Horizontes Latinos saria. Lan horretan, San Martinek Karen Atala jatorri palestinarra duen abokatu eta epaile txiletarraren benetako istorioa kontatzen du. Atala bere burua lesbiana gisa izendatu zuen Txileko epailetzako lehen profesionaletako bat izan zen. Protagonista lesbianak izanda, publiko orokorrerako kalifikazioa lortu zuen lehenengo pelikula izan zen Txileko zinema areto komertzialetan.\nZinemagilea Bilbon geldituko da datozen egunetan otsailaren 26an masterclass bat eskainiko baitu Euskal Herriko Zinema Eskolan.\nSan Martinek saria jaso ostean, jaialdiari hasiera emateko, Ekai Lersundi gazte transexuala oroitzen duen Arantza Ibarraren ‘Mi pequeño gran samurai’ filma estreinatuko dute Arriaga Antzokian.


Pagazpe, Oiangu 1 eta Urnieta 2, Gipuzkoako txapeldun berriak pala motzean\n2016/12/19 | Lehiaketa\nHurrenez hurren, Ezker Hormako Kluben Arteko Gipuzkoako Txapelketako 1., 2. eta 3. mailako finalak irabazi zituzten igandean Ordizian, Oiangu 1, Gazteleku eta Oiangu taldeen aurka\nPagazpe (1.maila), Oiangu 1 (2. maila) eta Urnieta 2 (3. maila) taldeek irabazi dituzte Ezker Hormako Kluben Arteko Gipuzkoako Txapelketako pala motzeko finalak. Hurrenez hurren, Oiangu 1, Gazteleku eta Oiangu hartu zituzten mendean joan den igandean (2016-12-18) Ordizian jokatutako lehietan. Hona hemen jaialdia:\nAbenduak 18, igandea, 10:30, Ordizia-Beti Alai\n1. Pala motza nagusiak, 3. maila:\n2. Pala motza nagusiak, 2. maila:\n3. Pala motza nagusiak, 1. maila:\n2. eta 3. mailako finalistak jakinak ziren aurreko astetik, baina 1. mailako finalerdiak ostiralean bertan jokatu zituzten. Pagazpek (Clement-Arruti) 39-40 irabazi zion Real Sociedad 1 taldeari (Navarro-Andueza). Eta beste finalerdian Oiangu 1ek (Arrieta-Andonegi) 35-40 hartu zuen mendean Real Sociedad 2 taldea (Lopez-Vigeon).\nLehiaketa-Federatua-Gipuzkoa ezker horma-Pala motza atalean aurki daitezke txapelketak utzitako datu guztiak. Eta Argazki galeriak txokoan finalen sari-banaketa ekitaldiaren hainbat irudi daude ikusgai.


Humus – Adorez | Bonberenea\nHumus – Adorez\nRef. Bonb-072 - 10" EP/CD. Categoría: 10" EP/CD. Tags: 2016, Argitalpenak, bonberenea ekintzak, humus.\nHumus talde tolosarra grabaketa estudiotik igaro da berriz ere. “Saurius” (Bonberenea Ekintzak, 2013) diskoarekin burututako 40 kontzertutik gorako bira luzearen ostean, “Adorez” izeneko lan berria aurkeztera datoz. Lau abestiz osatutako lan honek Karlos Osinaga izan du soinuaren gidari. Diseinua berriz, Tzesne artista grafikoak burutu du. 2016ko Otsailean grabatua, EP-CD formatuan ikusiko du argia Bonberenea Ekintzak zigiluarekin.\nHumus sustraietara bueltatu da, disko ertain honen izenburuak dion bezala adorez, gordinki. Taldearen hasierako formatura itzuli dira, power trio bezala ezaguna den hirukotera. Natalia ahotsa eta baxuarekin, Mantxi gitarrarekin eta Aritz baterian. Esan bezala, proposamen gordina dakarkite oraingoan, taldekideek zuzenekoetan transmititzen dakiten indarra eta intentsitatea estudioko lanean islatuz. Eurek dioten bezala, eszenatokia da bere tokia eta “Adorez” bertara eramateko gogo handiekin datoz.\nHemen gelditzen da izena du aurreneko abestiak. Barkamenari buruzko gogoeta, gizakiok barkatzeko edo barkatuak izateko beharraz dihardu, nahiz eta benetako barkamena ez izan. Bigarrenean, Gorde izenarekin, norberak beretzat gorde nahi dituen sentimenduak hartu dituzte ardatz, guztia gainontzekoekin elkarbanatu behar dela dirudien garai hauetan. Hirugarrenean, diskoari izena ematen dion Adorez kantuan, adorearen eta beldurraren arteko liskarrak azaleratu dituzte. Abesti honetan Glaukoma taldeko Juantxo-ren koloaborazioa izan dute, euren estilo propioa RAP erritmoetara gerturatuz. Azkenik, Dutenari begira abestiak gainontzekoek egin, eduki edo esaten dutenaren mende bizi garela salatzen du.\nGordina da Humusen soinua eta gordinak dira hitzak. Taldea bere nortasun propioa lau abestitan islatzeko gai izan da eta taldekide bat gutxiago izateak ez die galerarik eragin. Esan daiteke trinkotasuna irabazi dutela, sendotasuna dela lan honen ezaugarri nagusietako bat. Oholtza gainean lortzen duten sendotasuna estudiora ekarri dute eta ziur gaude estudiotik berriz ere eszenatokira eramango dutela. Irrikitan gaude bertan azken lanaz gozatzeko. Bejondeiela!\n1- Hemen gelditzen da\n4- Dutenari begira\nGlaukoma Ta Bad Sound – Sua zaintzen – 10″


Irekia Eusko Jaurlaritza - Gobierno Vasco :: Familia eta lana bateragarri egiteko laguntzei buruzko dekretu-proiektua. Informazio publikoaren fasea\nFamilia eta lana bateragarri egiteko…\nFamilia eta lana bateragarri egiteko laguntzei buruzko Dekretuaren bidez, laguntza ekonomikoak finkatu eta zabaldu zituen familia eta lana bateratzeagatik diru-sarreretan murrizketak izaten dituztenentzat.\nFamilia eta lana bateragarri egiteko ekainaren 29ko 177/2010 Dekretuaren laguntzak hobetzea eta hedatzea:\nb) Mendetasun-egoeran edo osasun-egoera oso larrian dauden senitartekoak zaintzeko eszedentzia hartu edo lanaldia murriztu duten langileentzako laguntzak.\nc) Mendetasun-egoeran edo osasun-egoera oso larrian dauden senitartekoak zaintzeko eszedentzia hartu edo lanaldia murriztu duten langileak ordezteko laguntzak.\nd) Seme-alaba adingabeak zaintzeko langileak kontratatzeagatiko laguntzak.\nBateragarritasun laguntzetan lerro berria sartzea: eszedentzia egoeran dauden langileak laguntzea, helburua izanik jaiotzagatiko edo urtebete baino gutxiagoko adingabeko zaintzagatiko kontribuzio prestazioaren aldia berdintzea.\nHorren guztiaren helburua, hasieratik, bi gurasoak aitatasunean eta amatasunean guztiz inplikatzea da, zaintza-lanak eta ardurak berdintasun handiagoz banatuak izan daitezen. Honek, gure seme-alaben babes eta zaintzak hobetzen lagunduko du, bai haurtzaroan bai nerabezaroan.\nGainera, oraindik emakumeek jasaten duten lan-merkatura sartzeko diskriminazioa, bertako iraunkortasuna eta bertan aurrera joatea, murriztuko dira. Diskriminazio hau, maiz amatasunarekin eta enplegu-emailearen aldetik emakumeak zaintzaile nagusi gisa ikusteko moduarekin lotzen da.\nArauaren eraginpean dauden herritarrek nahiz erakundeek hogei egun balioduneko epea izango dute Agindu honen eranskinean adierazitakoen gainean daukaten iritzia azaltzeko, Agindua Euskal Autonomia Erkidegoko administrazio orokorreko web-atarian argitaratu eta hurrengo egunetik hasita.\nLaster Eusko Jaurlaritzak onetsiko duen umeen hazkuntzarako eszedentziarako laguntzei buruzko dekretuaz jardun du Enpleguko eta Gizarte Politiketako sailburuak “Enpresa-mundua eta langileak ere sentsibilizatzen dira, hazkuntza gizonen eta emakumeen eginkizuna delako” VG 11 10 19


Arratia: Eliza esna bat Una Iglesia despierta: Jose Antonio Pagola\nEliza esna bat Una Iglesia despierta: Jose Antonio Pagola\nJesus Jerusalemen dago, Oliamendin eseria, Tenplura begira eta lau adiskiderekin bakarrik, solasean: Pedro, Santiago, Joan eta Andres. Kezkaturik nabari ditu, aldien azkena noiz izango den. Berari, berriz, besterik zaio axola: nola biziko diren bere jarraitzaileak bera beren artean ez dutenean izango.\nHorregatik, beste behin agertu die bere kezka: «Kontu egizue, bizi esna». Ondoren, ikusle apokaliptikoen hizkuntza ikaratzailea alde batera utzirik, parabola labur bat kontatu die, kristauentzat ia oharkabeko gertatu izan dena.\n«Jaun bat bidaiari joan zen, etxea utzirik». Baina alde egin aurretik, «bere morroietako bakoitzari bere egitekoa gomendatu zion». Agur egitean, gauza bat azpimarratu zien: «Egon erne, ez baitakizue etxejabea noiz etorriko den». Etortzean, ez zaitzatela lo aurkitu.\nKontakizunak iradokitzen du ezen Jesusen jarraitzaileek familia bat osatzen dutela. «Jesusen etxe» izango da Eliza, eta «Israelen etxea» ordezkatuko du. Elizan denak dira zerbitzari. Ez da jaunik. Denak biziko dira etxeko Jaun bakarraren zain: Jesu Kristoren zain. Ez dira ahaztuko sekula hartaz.\nJesusen etxean ezin da inor alfer egon. Inork ez du sentitu behar bere burua zokoratua, inolako erantzukizunik gabe. Guztiak dira premiazko. Guztiek dute egitekoren bat, Jesusek emana. Guztiak dira deituak zeregin handira, Jesus bezala bizitzeko, zeina Jainkoaren erreinuari emanik ikusi baitute.\nUrteak igaroko dira. Bizirik eutsiko ote diote Jesusen espirituari beraren jarraitzaileek? Premiarik handiena dutenentzat eta ezgaituenak direnentzat hark bizi izan duen zerbitzu-espirituari gogoan eutsiko ote diote? Hark urratu duen bideari jarraituko ote diote? Beraren kezka nagusia Eliza lokartuko ote den izan da. Horregatik, hiruraino errepikatu die: «bizi zaitezte esna». Ez da momentuan entzuten ari diren lau ikasleei egindako gomendioa, baizik eta aldi guztietako fededunei emandako agindua: «Zuei esaten dizuedana, jende guztiari diot esaten: egon esna».\nEliza bertan behera utzi ez duten kristauen ezaugarririk orokorrena pasibotasuna da segur aski. Mendetan hezi ditugu fededunak menpeko eta esaneko izaten. Jesusen etxean gutxi batzuek soilik sentitzen dute gaur egun eliz erantzukizunen bat dutela.\nIritsia da erreakzionatzeko unea. Ezin jarraitu dugu «agintzen dutenen» eta «obeditzen dutenen» arteko aldea oraino handiago egiten. Hoztasuna, elkar zokoratzea edo pasibotasuna sustatzea bekatua da. Guztiok esna ikusi nahi gintuen Jesusek, guziok eginkor, argi eta erantzukizunez auzolanean.